Ουμπέρτο Έκο: O πολιτισμός, η μόνη κοινή μας ευρωπαϊκή ταυτότητα | Pinelo.gr\nhydroxychloroquine (plaquenil) icd 10 code why is hydroxychloroquine prescribed for autoimmune disease proguanil comprare on line aralen 250 edf8329we\nHome » slidercentral » Ουμπέρτο Έκο: O πολιτισμός, η μόνη κοινή μας ευρωπαϊκή ταυτότητα\nΦεβ 23, 2016 by pinelo.gr\nΗ συνέντευξη δόθηκε στην ιταλική εφημερίδα La Stampa και στο γραφείο του καθηγητή Ουμπέρτο Έκο στο Μιλάνο, με αφορμή τη βράβευση του με τον τρίτο τη τάξη αριστείο της Λεγεώνας της Τιμής, από τον ίδιο το πρόεδρο της Γαλλικής Δημοκρατίας.\n«Η βράβευση έγινε τη στιγμή που η Γαλλία πάλευε να κρατηθεί στο ΑΑΑ (σύμφωνα με τους διεθνείς οίκους αξιολόγησης) παρ’όλα αυτά ο Πρόεδρος Σαρκοζύ παρέστη ο ίδιος στην απονομή. Πρέπει να παραδεχτώ ομως πως συγκινήθηκα εξ ίσου όταν μου απένειμαν στην Ελλάδα τον σταυρό της Δωδεκανήσου, στην Πάτμο, μέσα στο σπήλαιο που ο Ιωάννης έγραψε την «Αποκάλυψη», λέει γελώντας. «Ένα από τα πλεονεκτήματα του να ζω στην Ευρώπη είναι το να λαμβάνω ευχές για τα γενέθλιά μου από τον Γερμανό πρόεδρο, Γουλφ, από τον Ισπανό πρωθυπουργό Ραχόι ενώ δεν γνωρίζω προσωπικά κανέναν από τους δύο. Αφού σκοτωθήκαμε αναμεταξύ μας επί αιώνες, τώρα πολιτισμικά είμαστε όλοι Ευρωπαίοι».\n«Όσον αφορά στην οικονομική κρίση και τώρα μιλάω ως κάποιος που δεν καταλαβαίνει απολύτως τίποτα από οικονομία και οικονομικά, πρέπει να θυμόμαστε ότι είναι ο πολιτισμός και όχι ο πόλεμος το υλικό που συνδέει την ευρωπαϊκή μας ταυτότητα. Οι Γάλλοι, οι Γερμανοί, οι Ισπανοί, οι Ιταλοί, οι Άγγλοι, πέρασαν αιώνες πολεμώντας ο ένας τον άλλον. Σήμερα, ζούμε σε καθεστώς ειρήνης εδώ και 70 χρονια τώρα και κανείς μας δεν συνειδητοποιεί πόσο υπέροχο και σημαντικό είναι αυτό. Πράγματι και η ιδέα ακόμα ενός πολέμου μεταξύ Γαλλίας και Ισπανίας ή Ιταλία και Γερμανία προκαλεί μόνο θυμηδία. Οι ΗΠΑ χρειάστηκαν ένα πόλεμο για ενωποιηθούν. Ελπίζω πως ο πολιτισμός και η ευρωπαϊκή αγορά θα κάνουν το ίδιο για μας».\nΣτην ερώτηση του πως κρίνει την ευρωπαϊκή κουλτούρα το 2012 απαντά τα εξής: «Η ευρωπαϊκή κουλτούρα είναι διαδεδομένη αλλά ρηχή (χρησιμοποιεί την αγγλική λέξη shallow). Χρησιμοποιώ την αγγλική λέξη γιατί δεν είναι ακριβώς η ίδια με την αντίστοιχη ιταλική (superficiale: επιφανειακή) γιατί δηλώνει το χώρο μεταξύ της επιφάνειας και του βάθους. Αυτό πρέπει να το αλλάξουμε, πριν η κρίση καταφέρει να απογυμνώσει την Ευρώπη από τα πάντα».\n«Το ευρωπαϊκό πρόγραμμα «Έρασμος» δεν αναφέρεται σχεδόν ποτέ στις οικονομικές σελίδες των εφημερίδων κι όμως ο «Έρασμος» δημιούργησε την πρώτη γενιά Ευρωπαϊων. Το ονομάζω σεξουαλική επανάσταση: ένας νεαρός Καταλανός γνωρίζει μια Φλαμανδή, ερωτεύονται, παντρεύονται και γίνονται Ευρωπαίοι. Το ίδιο και τα παιδιά τους. Η ιδέα του «Έρασμος» θα έπρεπε να είναι υποχρεωτική και όχι μόνο για τους σπουδαστές αλλά και για τους ταξιτζήδες, τους υδραυλικούς και άλλους εργάτες. Αυτό που στην πραγματικότητα εννοώ είναι ότι πρέπει να ζήσουν σε διαφορετικές ευρωπαϊκές χώρες, πρέπει ν’αφομοιωθούν αναμεταξύ τους».\n«Είναι μια καλή ιδέα και όμως η περηφάνεια της Ευρώπης φαίνεται να υποχωρεί μπροστά στο κύμα λαϊκισμού και εχθρότητας μέσα στην ίδια την Ένωση γιαυτό και είπα πως η ευρωπαϊκή μας ταυτότητα είναι ρηχή. Οι πατέρες της Ευρώπης, ο Αντενάουερ, ο Μονέ, ο ντε Γκάσπερι ίσως και να είχαν ταξιδέψει πολύ λιγότερο από εμάς. Ο ντε Γκάσπερι μιλούσε μόνο Γερμανικά γιατί είχε γεννηθεί στην Αυστο-ουγγρική Αυτοκρατορία και δεν είχε καμία πρόσβαση στο διαδίκτυο για να διαβάσει ξένο τύπο. Η Ευρώπη αντέδρασε στον πόλεμο και μοιράστηκε πηγές (πλούτο) για να οικοδομήσει την ειρήνη. Σημερα, πρέπει να εργαστούμε ώστε να δημιουργήσουμε μια πιο βαθειά και ουσιαστική ευρωπαϊκή ταυτότητα».\n«Όταν σε μια συνάντηση Ευρωπαίων Δημάρχων, πρότεινα την ιδέα για ένα «Εrasmus» για εργάτες και επαγγελματίες, ενας Ουαλλός Δήμαρχος αναφώνησε: «Οι δημότες μου δεν θ’ανεχτούν ποτέ κάτι τέτοιο!» και πριν από λίγες ημέρες, μόλις μίλησα γιαυτό στην αγγλική τηλεόραση δέχτηκα επίθεση από τον παρουσιαστή ο οποίος εξέφρασε την αγωνία του για το ενδεχόμενο δημιουργίας μιας υπερεθνικής Ευρώπης και για την επικράτηση κυβερνήσεων τεχνοκρατών όπως αυτές του Παπαδήμου στην Ελλάδα και του Μόντι στην Ιταλία οι οποίες, σύμφωνα μ’εκείνον, δεν ήταν εκλεγμένες κι ως εκ τούτου ήταν «αντιδημοκρατικές».\n«Πώς έπρεπε ν’απαντήσω; Με το να θυμίσω πως η δική μας κυβέρνηση ψηφίστηκε από το (εκλεγμένο) κοινοβούλιο μετά από πρόταση ενός εκλεγμένου (από το κοινοβούλιο) Προέδρου; Η μήπως λέγοντάς του πως στις δημοκρατίες υπάρχουν θεσμοί που δεν έχουν εκλεγεί πως η Βασίλισσα της Αγγλίας ή το Ανώτατο ΔΙκαστήριο στις ΗΠΑ και κανείς δεν διανοείται να τις χαρακτηρίσει «αντιδημοκρατικές»;.\nΠριν ακόμα εκδηλωθεί η κρίση χρέους, το πρόβλημα της ασθενούς Ευρωπαϊκής ταυτότητας όπως είχε περιγραφεί από τον Έκο ήταν προφανές. Για παράδειγμα: » Όταν το Ευρωσύνταγμα απορρίφθηκε στα δημοψηφίσματα. Το κείμενο είχε γραφτεί από πολιτικούς. Ήταν αδύνατον στον οποιονδήποτε καλλιεργημένο και μορφωμένο άνθρωπο να συμμετάσχει στη διαδικασία (σύνταξής του) και δεν συζητήθηκε ποτέ με το εκλογικο σώμα. Το πρόβλημα ήταν ακόμα προφανές όταν τα νέα χαρτονομίσματα που τυπώθηκαν, δεν απεικόνιζαν καμία προσωπικότητα αλλά τ’ασαφή τοπία του Ντε Κίρικο. Ή μήπως το πρόβλημα της ταυτότητας πρέπει ν’αναχθεί στο Θεό όταν οι ΗΠΑ γίνονται όλο και πιο θρησκευάμενες και η Ευρώπη απορρίπτει όλο και περισσότερο τη θρησκεία;\n«Έτσι είναι. Εκείνες τις ημέρες οταν ο Πάπας Βοϋτίλα ήταν ακόμα ζωντανός, έγινε μια τεράστια συζήτηση για το αν οι θρησκευτικές ρίζες της Ευρώπης, έπρεπε να δηλώνονται στο Σύνταγμα. Οι κοσμικοί αντέδρασαν και επικράτησαν και έτσι δεν έγινε καμία αναφορά σ’αυτό. Η εκκλησία αντέδρασε. Όμως υπήρχε κι ένας τρίτος τρόπος, ο δυσκολότερος. Κι αυτός θα ήταν να μιλήσουμε στο Σύνταγμα για όλες τις ευρωπαϊκές μας ρίζες: τις Ελληνορωμαϊκές, τις Εβραιοχριστιανικές. Στις ευρωπαϊκές μυθολογίες, υπάρχει τόσο η Αφροδίτη όσο και ο Εσταυρωμένος, η Βίβλος αλλα και η Νορβηγική Μυθολογία που επιβιώνει στα χριστουγεννιάτικα δέντρα και σ’ενα πλήθος εορτών όπως της Αγίας Λουκίας, του Αγίου Νικολάου. Η Ευρώπη ήταν η ήπειρος που ένωσε πολλές, διαφορετικές ταυτότητες χωρίς, όμως, να τις μπερδέψει.\nΟ πατέρας της σύγχρονης σημειολογίας και ειδικός στις μαζικές κουλτούρες, δεν είναι απαισιόδοξος: » Παρ’όλα τα ελαττώματά της, η παγκόσμια αγορά είναι αυτή που κάνει τους πολέμους όλο και λιγότερο πιθανούς, ακόμα κι ένα πόλεμο ανάμεσα στις ΗΠΑ και την Κίνα. Η Ευρώπη δεν θα γίνει ποτέ οι «Ενωμένες Πολιτείες της Ευρώπης», μια χώρα με μία γλώσσα (όπως οι ΗΠΑ όπου για πάρα πολύ καιρό τ’Αγγλικά απειλούνταν από την καθιέρωση πρώτα των Γερμανικών και τώρα των Ισπανικών).\n«Ακόμα δεν βλέπω κάποια ουσιαστiκή ανισότητα μεταξύ Λισαβώνας και Βαρσοβίας με τον ίδιο τρόπο που δεν υπάρχει κάτι τέτοιο μεταξύ Σαν Φρανσίσκο και Νέας Υόρκης. Θα παραμείνουμε ομοσπονδία αλλά ακατάλυτη (δεν θα διαλυθούμε).\nΟπότε, ποιων τα πρόσωπα πρέπει να τυπώσουμε στα χαρτονομίσματα για να υπενθυμίζουμε στον κόσμο ότι είμαστε βαθειά και όχι επιφανειακά Ευρωπαίοι; «Ίσως όχι πολιτικους και ηγέτες που μας δίχασαν όπως ο Καβούρ ή ο Ραντέτσκι αλλά τους ανθρώπους του πολιτισμού που μας ενωσαν από τον Δάντη έως τον Σαίξπηρ, από τον Μπαλζάκ ως τον Ροσελλίνι. Κι αφού ο Πιέρ Μπαγιάρ έχει δίκιο, γνωρίζουμε πως υπάρχουν βιβλία που πρέπει να διαβάσουμε και τα οποία θα μας βοηθήσουμε να στοχαστούμε πάνω σε κουλτούρες διαφορετικές από τη δική μας, Σιγά-σιγά. Αυτος είναι ο τρόπος που η κοινή ευρωπαϊκή κουλτούρα θα γίνει βαθύτερη».\nγράφουμε… σχολιάζουμε… διαβάζουμε… κρίνουμε… οραματιζόμαστε… προτείνουμε…\nLatest posts by pinelo.gr (see all)\nBasta και πάλι Basta. - 9 Απριλίου 2017\nΒασικός στο All Star Game ο Αντετοκούνμπο - 20 Ιανουαρίου 2017\nΗ Σύναξη του Νταβός - 20 Ιανουαρίου 2017


Νεαρή Γεζίντι- σκλάβα του σεξ μαχητών του ISIS έγινε... - Flashnews.gr\nΝεαρή Γεζίντι- σκλάβα του σεξ μαχητών του ISIS έγινε πρέσβειρα του ΟΗΕ\nΗ 23χρονη Νάντια Μουράντ Μπασί Τάχα, Γεζίντι από το Ιράκ που εξαναγκάστηκε να γίνει σκλάβα του σεξ ανδρών του Ισλαμικού Κράτους διορίστηκε πρέσβειρα του ΟΗΕ για την αξιοπρέπεια των θυμάτων παράνομης διακίνησης ανθρώπων και θα δώσει αγώνα ώστε οι διώξεις που διαπράχθηκαν το 2014 κατά των Γεζίντι να αναγνωριστούν ως γενοκτονία.\nΗ 23χρονη είχε απαχθεί από το χωριό της, το Κόσο, κοντά στη Σίντζαρ του βόρειου Ιράκ τον Αύγουστο του 2014 και οδηγήθηκε στη Μοσούλη, πόλη που τελεί υπό τον έλεγχο του ISIS. Υπέστη ομαδικό βιασμό από τους μαχητές του ISIS και πουλήθηκε πολλές φορές ως σεξουαλική σκλάβα.\n«Ο μεγάλος φόβος μου είναι πως, όταν ηττηθεί το ISIS οι τρομοκράτες του θα ξυρίσουν τα γένια τους και θα αναμιχθούν με το πλήθος σαν να μην έχει συμβεί τίποτα», εξήγησε. «Δεν πρέπει να αφήσουμε να το κάνουν αυτό».\nΕκπροσωπείται από τη διεθνή δικηγόρο Αμάλ Κλούνεϊ, η οποία δήλωσε πως το Ισλαμικό Κράτος είναι ένοχο για γενοκτονία και πρέπει να λογοδοτήσει.\n«Χιλιάδες γυναίκες Γεζίντι έγιναν σκλάβες από μια τρομοκρατική οργάνωση, το ISIS, που διαπράττει γενοκτονία κι όμως το έγκλημα αυτό παραμένει ατιμώρητο», τόνισε, «ντρέπομαι ως άνθρωπος που διαπιστώνω πως οι εκκλήσεις τους για βοήθεια δεν εισακούονται».\nΟ βρετανός υπουργός Εξωτερικών Μπόρις Τζόνσον αναμένεται να ξεκινήσει τη Δευτέρα εκστρατεία για την τιμωρία των εγκλημάτων που διαπράχθηκαν από το Ισλαμικό Κράτος, στη διάρκεια εκδήλωσης στην οποία θα συμμετάσχουν η Αμάλ Κλούνεϊ και η Νάντια Μουράντ στην έδρα του ΟΗΕ.\nΗ κοινότητα Γεζίντι είναι κουρδόφωνη μειονότητα που διώκεται από τους τζιχαντιστές.\nΣύμφωνα με εμπειρογνώμονες του ΟΗΕ, περίπου 3.200 Γεζίντι βρίσκονται αυτή τη στιγμή στα χέρια του Ισλαμικό Κράτος, η πλειονότητά τους στη Συρία. Τα κορίτσια γίνονται σεξουαλικές σκλάβες ενώ τα αγόρια περνούν από κατήχηση και ακολούθως στέλνονται στη μάχη.\nΣάββατο, 17 Σεπτεμβρίου 2016, 09:39


Home / αρχαίοι έλληνες / δελφοί / ιστορία / νησιά του Πάσχα / ομφαλός της γης / Αρχαίοι Έλληνες πήγαν στην νήσο του Πάσχα.\nΌταν εξιστορούν το παρελθόν τους, οι ντόπιοι κάτοικοι (ανάμεσά τους και λευκοί)της νήσου του Πάσχα επιβεβαίωνουν ότι ήταν απόγονοι του θεού Ήλα-Τίκι και του Ρόγγου . Το δεύτερο όνομα «Ρόγγου» παραπέμπει στον Ρα=Βασιλέα Γου ή Γύη. Ο Γύης, ήταν τοποθετημένος φρουρός στο νησί από τον Δία για να φυλάει τον εξόριστο Κρόνο και τους συμμάχους του (Θεογονία 807-819). Το συγκεκριμένο νησί, έγινε η φυλακή των Τιτάνων λόγω του ότι ήταν και είναι ένα από τα πιο απομονωμένα νησιά στον κόσμο.\nΤα περίφημα και πασίγνωστα γιγαντιαία αγάλματα «Μοάι», έχουν το όνομα «Μάτε Κίτε Ράνη». Η ονομασία αυτή μεταφράζετε ως «μάτια κοιτούν ουρανό», εξάλλου το βλέμμα των αγαλμάτων κοιτά προς τον ουρανό.\nΟ Γερμανός καθηγητής Γλωσσολογίας κ. Nors S. Josephson, μετά από οκτάχρονη έρευνα συνόψισε τα πορίσματά του στο αγγλόγλωσσο βιβλίο «Greek Linguistic Elements in The Polynesian . Εκεί υπάρχουν 808 αρχαίες Ελληνικές λέξεις, που οι ρίζες τους υπάρχουν στις Πολυνησιακές γλώσσες, μεταξύ των οποίων και του Νησιού του Πάσχα.\nΣχόλιο. O ομφαλός του κόσμου όπως ξέρουμε είναι στους Δελφούς. Εκεί συναντήθηκαν οι δυο αετοί που έστειλε ο Δίας να κάνουν το γύρο της γης. Ο αντίποδας είναι στην νήσο του Πάσχα. Το έχουν βλέπετε διατηρήσει οι κάτοικοι του νησιού και λένε ότι κατάγονται από το μέρος του ομφαλού της γης δηλ. την Ελλάδα . Κάτω ο ομφαλός στους Δελφούς.\nαρχαίοι έλληνες δελφοί ιστορία νησιά του Πάσχα ομφαλός της γης


Bone Rave (GR) - Radio Nowhere\nΟι Bone Rave είναι ένα rock n’ roll τετραεμελές συγκρότημα με καταγωγή από τη Θεσσαλονίκη. Σχηματίστηκαν το 2017. Κεντρική θέση στην καλλιτεχνική τους ταυτότητα έχει ο συνδυασμός του punk και του garage rock με πιο «primitive» στοιχεία όπως τα bongos και τα παραδοσιακά κρουστά.\nΈχοντας συστηθεί στο κοινό με ένα self-titled demo, κυκλοφόρησαν το πρώτο τους EP με τίτλο Four Elements στα τέλη του 2018. Η μίξη και η ηχοληψία έγιναν από το Θανάση Dzingovic, ενώ το mastering από το Χρήστο Μέγα.\nΗ δεύτερη ολοκληρωμένη τους δουλειά ήρθε ενάμιση χρόνο αργότερα. Πρόκειται για το EP From the Caves of Tomorrow, που ηχογραφήθηκε σε αναλογική κασσέτα με τη μέθοδο του overdubbing.\nΌταν δεν βρίσκονται στο στούντιο, μπορεί κανείς να τους απολαύσει ζωντανά σε διάφορα venues της Θεσσαλονίκης ή της Ελλάδας. Μέχρι στιγμής έχουν εμφανιστεί στο πλευρό των The Dandelion (AUS), των The Dark Rags, των The Callas και των Reverend Beasts.\nΟι Bone Rave είναι:\nJungle Chris: κιθάρα και φωνή\nMariza Charlie: μπάσο και φωνή\nDNA: bongos, κρουστά και φωνή\nΟ παραγωγός Παναγιώτης Γιαννκόπουλος (αριστερά) με τους Jungle Chris, Mariza Charlie και DNA από τους Bone Rave.


Κατάληξη UFO - λογισμικό που ανοίγει αρχεία UFO\nΑρχεία Windows > ufo\nΒαθμολογία: 4.17 ( 3)\n.UFO Κατάληξη Αρχείου\nΤι είδους αρχείου είναι το ufo και πως να το ανοίξετε - Ulead Photoimpact Object File\nΠροχωρήστε στις παρακάτω οδηγίες για το πως να ανοίξετε το είδος αρχείου ufo στον υπολογιστή σας. Αν υπάρχει διαθέσιμο κάποιο πρόγραμμα ανοίγματος για ufo τότε θα το βρείτε στην κατηγορία του υποστηρικτικού λογισμικού όπου θα μπορέσετε να κατεβάσετε ένα δωρεάν πρόγραμμα που ανοίγει Ulead Photoimpact Object File.\nΕικόνα ράστερ που δημιουργείται κυρίως από το Ulead PhotoImpact (τώρα Corel PhotoImpact), αλλά και αναγνωρίζεται από άλλες εφαρμογές επεξεργασίας φωτογραφιών και βίντεο που αναπτύχθηκαν με Ulead. Μπορεί να περιλαμβάνουν πολλαπλά στρώματα επεξεργασίας, όπως ένα έγγραφο Photoshop (.PSD).\nΤα αρχεία UFO μπορούν να ανοίξουν με Ulead Photo Explorer, αλλά οι εικόνες πολλαπλών στρώσεων μπορεί να μην εμφανίζονται σωστά.\nΑρχείο ufo - λογισμικό που μπορεί να ανοίξει αρχεία ufo\nΕπιλέξτε ένα πρόγραμμα από τη παρακάτω λίστα αν θέλετε να ανοίξετε, επεξεργαστείτε, δημιουργήσετε, μετατρέψετε, αναπαράγετε, χρησιμοποιήσετε ή απλά για να δείτε ένα αρχείο ufo. Τα προγράμματα είναι ταξινομημένα με βάση τη δημοτικότητά τους αλλά και το πόσο σχέση έχουν με τον τύπο αρχείου ufo\nΑποτελέσματα αναζήτησης που ανοίγουν, επεξεργάζονται ή μετατρέπουν αρχεία ufo\nΚατέβασμα UFO Slasher, έκδοση 2.0


Αναλυτικά ο καιρός...ΠΟΥ ΤΡΕΛΛΑΘΗΚΕ...!! Από το μεσημέρι αναμένονται βροχές καταιγίδες....χαλάζι....!!Να σημειωθεί ότι έκτακτο δελτίο επιδείνωσης καιρού εξέδωσε χθες η ΕΜΥ προειδοποιώντας για τη μεταβολή του καιρού....!!\nΑρχική σελίδαΕΛΛΑΔΑΑναλυτικά ο καιρός...ΠΟΥ ΤΡΕΛΛΑΘΗΚΕ...!! Από το μεσημέρι αναμένονται βροχές καταιγίδες....χαλάζι....!!Να σημειωθεί ότι έκτακτο δελτίο επιδείνωσης καιρού εξέδωσε χθες η ΕΜΥ προειδοποιώντας για τη μεταβολή του καιρού....!!\nΑναλυτικά ο καιρός...ΠΟΥ ΤΡΕΛΛΑΘΗΚΕ...!!\nΑπό το μεσημέρι αναμένονται βροχές καταιγίδες....χαλάζι....!!Να σημειωθεί ότι έκτακτο δελτίο επιδείνωσης καιρού εξέδωσε χθες η ΕΜΥ προειδοποιώντας για τη μεταβολή του καιρού....!!\nΑναλυτικά ο καιρός...\nΜετά την αφόρητη ζέστη και τις πιο ζεστές ημέρες του φετινού καλοκαιριού, από το μεσημέρι αναμένονται βροχές, καταιγίδες. Μάλιστα δεν αποκλείεται να δούμε και χαλάζι.\nΌπως αναφέρουν οι μετεωρολόγοι, από τις μεσημβρινές ώρες στα ηπειρωτικά και από το απόγευμα στις Σποράδες και τη Βόρεια Εύβοια θα αναπτυχθούν νεφώσεις και θα εκδηλωθούν τοπικοί όμβροι στα ορεινά της Ηπείρου, της Θεσσαλίας και της Κεντρικής Στερεάς. Σποραδικές καταιγίδες θα εκδηλωθούν στη Μακεδονία και τη Θράκη, που τη νύχτα θα ενταθούν κυρίως στην Κεντρική Μακεδονία.\nΝα σημειωθεί ότι έκτακτο δελτίο επιδείνωσης καιρού εξέδωσε χθες η ΕΜΥ, προειδοποιώντας για τη μεταβολή του καιρού!\nΑΝΑΛΥΤΙΚΑ ΓΙΑ ΣΗΜΕΡΑ:\nΑρχικά αίθριος. Από τις μεσημβρινές ώρες θα αναπτυχθούν τοπικές νεφώσεις και θα εκδηλωθούν μεμονωμένες καταιγίδες, οι οποίες τη νύχτα θα ενταθούν.


Νέες θέσεις εργασίας ανακοινώθηκαν σε Δήμους και Περιφέρειες της χώρας! - Επιλογές\nΝέες θέσεις εργασίας ανακοινώθηκαν σε δήμους και άλλους φορείς, μέσα από προκηρύξεις που δημοσιεύτηκαν. Οι ενδιαφερόμενοι θα έχουν την ευκαιρία να διεκδικήσουν μια θέση, αφού πρώτα υποβάλλουν τις αιτήσεις τους, ακολουθώντας τις οδηγίες της αντίστοιχης προκήρυξης.\n16 θέσεις εργασίας – Δήμος Τυρνάβου\nΑνακοινώνεται η πρόσληψη προσωπικού µε σύµβαση εργασίας ιδιωτικού δικαίου ορισµένου χρόνου, συνολικού αριθµού δεκαέξι (16) ατόµων.\n4 ∆Ε Οδηγού Απορριµµατοφόρου\nΟι ενδιαφερόµενοι µπορούν να υποβάλλουν αίτηση στα γραφεία του ∆ήµου µας στην ακόλουθη διεύθυνση: ∆ήµος Τυρνάβου Σταύρου Καράσσου 1 Τ.Κ. 401 00 Τύρναβος, απευθύνοντάς την στο Γραφείο Προσωπικού υπόψιν κας Γρηγοριάδου Μαρίας ( τηλ. επικοινωνίας: 24923-50127 ). Οι ενδιαφερόµενοι θα υποβάλλουν την αίτησή τους και τα δικαιολογητικά µέσα σε προθεσµία επτά (7) ηµερών από την εποµένη της ανάρτησής της στο χώρο ανακοινώσεων.\nΕΟΦ: Αποσύρεται από την αγορά σκόνη για τα ακάρεα στα κρεβάτια


Τρελό τροχαίο τα ξημερώματα, με...απογείωση αυτοκινήτου που παρέσυρε τα πάντα στο διάβα του !!! - OΛΑ ΘΕΣΣΑΛΟΝΙΚΗ !!! Τρελό τροχαίο τα ξημερώματα, με...απογείωση αυτοκινήτου που παρέσυρε τα πάντα στο διάβα του !!! | OΛΑ ΘΕΣΣΑΛΟΝΙΚΗ !!!\nΤρελό τροχαίο τα ξημερώματα, με...απογείωση αυτοκινήτου που παρέσυρε τα πάντα στο διάβα του !!!\nΣτις 6 το πρωί, μια γυναίκα οδηγός βγήκε εκτός ελέγχου από τον κυκλικό κόμβο του Αλκαζάρ, στην Λάρισα, με συνέπεια να σπάσει τα κιγκλιδώματα και να «απογειωθεί» κυριολεκτικά ισοπεδώνοντας τα πάντα στο πέρασμά της.\nΤο αυτοκίνητο πέρασε πάνω από ένα φορτηγό, τράκαρε ένα παρκαρισμένο αυτοκίνητο και προσγειώθηκε σε κατάστημα με είδη θέρμανσης σπάζοντας την τζαμαρία και προκαλώντας υλικές ζημιές. Μάλιστα η μπαταρία του αυτοκινήτου εκτοξεύθηκε και κατέληξε μέσα στο κατάστημα.\nΗ γυναίκα οδηγός κατάφερε να βγει μόνη της από το όχημα ενώ αμέσως ειδοποιήθηκε ασθενοφόρο του ΕΚΑΒ που την μετέφερε τραυματισμένη στο Πανεπιστημιακό Νοσοκομείο Λάρισας.\nΣοκαρισμένοι, οι κάτοικοι της περιοχής, δεν μπορούν να πιστέψουν το απίστευτο αυτό τροχαίο και αισθάνονται τυχεροί που δεν βρισκόταν κάποιος πεζός εκείνη την ώρα στο δρόμο.\nOΛΑ ΘΕΣΣΑΛΟΝΙΚΗ !!!: Τρελό τροχαίο τα ξημερώματα, με...απογείωση αυτοκινήτου που παρέσυρε τα πάντα στο διάβα του !!!


Σκυλακάκης: Νομοθετική διάταξη για τις επιταγές – Επανεξέταση του ύψους ηλεκτρονικών αποδείξεων Σκυλακάκης: Νομοθετική διάταξη για τις επιταγές – Επανεξέταση του ύψους ηλεκτρονικών αποδείξεων | Epirusblog.gr | Ιωάννινα Ήπειρος Ελλάδα\nΣκυλακάκης: Νομοθετική διάταξη για τις επιταγές – Επανεξέταση του ύψους ηλεκτρονικών αποδείξεων\n“Πράγματι είναι επείγον το θέμα των επιταγών. Απαιτεί νομοθετική διάταξη που θα υπάρξει στο αμέσως; επόμενο νομοσχέδιο. Έχει προετοιμαστεί και θα την ανακοινώσουμε στις αρχές της επόμενης εβδομάδας.\nΘα υπάρχει ρύθμιση για τις επιταγές που θα αφορά κυρίως την περίοδο Νοεμβρίου – Δεκεμβρίου, δηλαδή αυτούς που έχουν πληγεί στο δεύτερο lockdown, το οποίο έχει ειδικά χαρακτηριστικά λόγω και του click away”, είπε ο αναπληρωτής υπουργός Οικονομικών για το θέμα των επιταγών.\nΑναφορικά με το πώς βλέπει τη μεγάλη εικόνα της οικονομίας για τους μήνες που έρχονται, ο κ. Σκυλακάκης τόνισε ότι “Δεν έχουμε ακόμη εικόνα του πώς θα εξελιχθεί ο Φεβρουάριος, είναι συνάρτηση πολλών πραγμάτων, περιλαμβανομένων και των εμβολιασμών αλλά και του πώς θα συμπεριφερθούμε.\nΟι πόροι μιας οικονομίας είναι πάντα πεπερασμένοι. Από ένα σημείο και πέρα δανειζόμαστε για να τα βγάλουμε πέρα, αλλά αυτά τα δανεικά κάποια στιγμή θα κληθούμε να τα επιστρέψουμε.\nΣυνεπώς χρειάζεται τεράστια αυτοσυγκέντρωση τους επόμενους μήνες, όσο περισσότερο προσέξουμε υγειονομικά, τόσο μειώνεται το οικονομικό κόστος”.\nΓια τις επιχειρήσεις που έκαναν έναρξη το 2020, ο κ. Σκυλακάκης είπε ότι “Αυτές τις βάλαμε για πρώτη φορά στην 4, θα μπουν και στην 5.\nΚάθε φορά που θα γίνεται μια καινούργια επιστρεπτέα θα διευρύνεται. Το πρόβλημα με τις νέες επιχειρήσεις είναι ότι δεν έχουμε συγκριτικά στοιχεία τζίρου.\nΗ δυσκολία είναι ότι μια νέα επιχείρηση αυξάνει το τζίρο της υπό κανονικές συνθήκες όσο περνούν οι μήνες.\nΓια τις επιχειρήσεις που έχουν μπει στην πρώτη, 2η και 3η επιστρεπτέα προκαταβολή, δεν θα υπάρξει γενικευμένη ανακοίνωση, χρειάζεται εξατομικευμένος χειρισμός αυτών των επιχειρήσεων.\nΘα χρειαστεί να έχουμε ολοκληρωμένο το 2020 για να δούμε τι έχει συμβεί με τις επιχειρήσεις. Δεν είναι μόνο ο τζίρος. Πρέπει να δούμε και τα άλλα στοιχεία για να καταλήξουμε”.\n“Η πραγματικότητα είναι ότι οι επιστροφές στην περίπτωση της επιστρεπτέας ξεκινούν από το 2022.\nΣυνεπώς υπάρχει ο χρόνος να το κάνουμε την κατάλληλη στιγμή, τη στιγμή που θα πρέπει οι επιχειρηματίες αυτοί να λάβουν αποφάσεις, όχι τώρα που η οικονομία είναι κλειστή”, πρόσθεσε ο ίδιος.\nΜιλώντας για το Ταμείο Ανάκαμψης, και πότε αναμένεται η πρώτη δόση, ο αναπληρωτής υπουργός Οικονομικών είπε ότι “Η πρώτη δόση στην καλύτερη περίπτωση θα έρθει στο τέλος της άνοιξης, αρχές του καλοκαιριού.\nΗ πρώτη δόση θα είναι μεγαλύτερη του αναμενόμενου, αλλά παίζει ρόλο η απορρόφηση που θα κάνουμε στο ενδιάμεσο διάστημα.\nΈνας σημαντικός αριθμός έργων, πχ ένα δεύτερο Εξοικονομώ, θα ξεκινήσουν πολύ πιο γρήγορα και θα μπουν στις αρχές του χρόνου, και θα έχουμε μέσω αυτών των έργων και προγραμμάτων μία πρόωρη εκταμίευση που θα γίνει με δικούς μας πόρους”.\nΣχετικά με το θέμα των αποδείξεων και τι θα γίνει με όσους δεν έχουν καταφέρει να μαζέψουν το 30%, ο κ. Σκυλακάκης ξεκαθάρισε ότι “Όλο αυτό το θέμα, δεδομένου ότι είχαμε δύο lockdown θέλει επανεξέταση.\nΔεν μπορούμε ένα μέτρο που ίσχυσε με κανονική κατανάλωση να εφαρμοστεί με τον ίδιο τρόπο τώρα. Μην έχει κανείς αγωνία, κανείς δεν πρόκειται να αδικηθεί.\nΘα μετρήσουμε, θα δούμε ποιοι και γιατί έχουν πρόβλημα και θα πάρουμε τις αποφάσεις μας. Δεν υπάρχει περίπτωση να εφαρμοστεί όπως είχε προγραμματιστεί”.\nΑναφορικά με το αν θα συνεχίσουμε τους επόμενους μήνες με τη λογική του ακορντεόν στην αγορά, ο κ. Σκυλακάκης είπε ότι “Αποφεύγω τις προβλέψεις γιατί αυτή η ασθένεια μας έχει εκπλήξει όλους.\nΕίναι ύπουλη αυτή η ασθένεια, είναι πολύ δύσκολο να προβλέψεις τι θα γίνει και θέλω να απευθύνω μια έκκληση, χρειάζεται από όλους μας μεγάλη προσοχή για να αντέξουμε οικονομικά και υγειονομικά”.\nΤέλος, σχετικά με το αν θα υπάρξει πρόγραμμα επιδότησης φοροαπαλλαγών στην εστίαση, ο κ. Σκυλακάκης είπε ότι “Η εστίαση είναι από τους κλάδους που έχει πληγεί περισσότερο.\nΌχι ομοιόμορφα. Είναι ένας αριθμός μαγαζιών που έχουν βρει μια κάποια ισορροπία με το delivery. Αλλά ασφαλώς χρειάζεται βοήθεια και την σκεφτόμαστε σαν κεντρικό κλάδο όποτε παίρνουμε μέτρα”.


ΜΟΛΙΣ ΕΣΚΑΣΕ ΒΙΝΤΕΟ ΒΟΜΒΑ ΓΙΑ ΤΗΝ ΕΛΛΑΔΑ!!!ΤΕΡΑΣΤΙΟ ΧΤΥΠΗΜΑ ΚΑΤΑ ΤΗΣ ΠΑΤΡΙΔΑΣ ΜΑΣ!!!! - Volcano Times Magazine\nHome > ΕΛΛΑΔΑ > ΚΟΣΜΟΣ > ΜΟΛΙΣ ΕΣΚΑΣΕ ΒΙΝΤΕΟ ΒΟΜΒΑ ΓΙΑ ΤΗΝ ΕΛΛΑΔΑ!!!ΤΕΡΑΣΤΙΟ ΧΤΥΠΗΜΑ ΚΑΤΑ ΤΗΣ ΠΑΤΡΙΔΑΣ ΜΑΣ!!!!\nΜΟΛΙΣ ΕΣΚΑΣΕ ΒΙΝΤΕΟ ΒΟΜΒΑ ΓΙΑ ΤΗΝ ΕΛΛΑΔΑ!!!ΤΕΡΑΣΤΙΟ ΧΤΥΠΗΜΑ ΚΑΤΑ ΤΗΣ ΠΑΤΡΙΔΑΣ ΜΑΣ!!!!\nΣΥΝΑΓΕΡΜΟΣ!!!ΕΤΟΙΜΑΖΟΥΝ ΑΣΤΙΚΟ ΠΟΛΕΜΟ ΚΑΙ ΕΙΣΒΟΛΗ!!!\nΗ ''ΦΙΛΟΙ'' ΜΑΣ ΟΙ ΤΟΥΡΚΟΙ ΜΕ ΤΟΥΣ ΣΙΩΝΙΣΤΕΣ ΕΤΟΙΜΑΖΟΥΝ\nΤΕΡΑΣΤΙΟ ΧΤΥΠΗΜΑ ΚΑΤΑ ΤΗΣ ΠΑΤΡΙΔΑΣ ΜΑΣ !!!!\nΤΖΙΧΑΝΤΙΣΤΕΣ-ΤΟΥΡΚΜΑΝΟΙ ΜΙΣΘΟΦΟΡΟΙ ΕΧΟΥΝ ΕΝΤΟΛΕΣ\nΑΠΟΣΤΑΘΕΡΟΠΟΙΗΣΗΣ ΟΛΗΣ ΤΗΣ ΕΛΛΑΔΑΣ !!! ΚΥΡΙΩΣ ΤΩΝ ΝΗΣΙΩΤΙΚΩΝ ΠΕΡΙΟΧΩΝ ΘΕΛΟΝΤΑΣ ΝΑ ΚΟΨΟΥΝ ΤΗΝ ΕΛΛΑΔΑ ΣΤΑ ΔΥΟ !!!!! ΑΠΟΒΑΤΙΚΗ ΕΝΕΡΓΕΙΑ ΤΗΣ ΤΟΥΡΚΙΑΣ ΗΔΗ ΕΠΙΒΕΒΑΙΩΝΕΤΑΙ !!!!!


σκουπίδια | Me and Rhodes\nAll posts tagged σκουπίδια\nΗ φίλη μου η Ειρήνη μού ζήτησε να ανεβάζω αν μπορώ στο blog κάθε μέρα κάτι, έστω μικρό. Δεν ξέρω αν μπορώ, καθότι δεν αισθάνομαι ότι έχω κάθε μέρα υλικό ή υλικό που να αξίζει να ανέβει. Ωστόσο, όπως και να το κάνουμε, το να έχεις ένα blog είναι κίνηση εγωκεντρική και ψυχοθεραπευτική ταυτόχρονα και με όλα αυτά που γίνονται θα ήθελα σήμερα να ανεβάσω κάτι, έτσι γιατί έχω blog και μπορώ.\nΕκλογές λοιπόν… Με την αγωνία μας να χτυπάει κόκκινο. Ταυτόχρονα βέβαια και με σκέψεις αγχολυτικά ισοπεδωτικές: αφού δεν μπορώ να κάνω κανένα σχέδιο, ακόμα και για το πολύ-πολύ άμεσο μέλλον, γιατί να αγχωθώ; Υπερ-απλουστευτικό μεν, καθησυχαστικό δε.\nΣήμερα, λοιπόν, ας βάλω λίγες ακόμα φωτογραφίες από την παραλία Αφάντου. Αν έχετε καταλάβει οι βόλτες εκεί έχουν αντικαταστήσει την Καλλιθέα σε συχνότητα, γιατί προσφέρεται περισσότερο για αθλητικές δραστηριότητες και βόλτα.\nΘα παραμείνω κλεισμένη στο σπίτι για λίγες ημέρες ακόμα, λόγω των επερχόμενων εξετάσεων εισαγωγής σε ένα μεταπτυχιακό πρόγραμμα που με ενδιαφέρει (και για το οποίο επίσης έχω την αίσθηση ότι δεν πρέπει να αγχωθώ). Νομίζω ότι μετά θα ξεχυθώ στους δρόμους και στις παραλίες και θα προκύψουν πολλά νέα posts.\nΝωρίτερα τον Μάιο, βρήκα αυτές τις «καρδιές από πέτρα» στην άμμο.\nΗ μοναχική μου ομπρέλα, Δευτέρα 7/5/2012, πρωί.\nΚαι λίγη γκρίνια: υπέροχο μέρος η παραλία Αφάντου, για να αφήσεις τα σκουπίδια σου…\nby theatereality on Μαΐου 15, 2012 • Μόνιμος σύνδεσμος\nΜε ετικέτα σκουπίδια,Αφάντου,εκλογές\nPosted by theatereality on Μαΐου 15, 2012\nΜία εξερεύνηση που δεν πήγε καθόλου καλά\nΜέσα στην εβδομάδα που πέρασε είχαμε δει την ανακοίνωση: η Rhodes Outdoors θα διοργάνωνε μία ημερήσια ορειβατική εκδρομή πάνω από τη Λίνδο. Συνήθως η ομάδα διοργανώνει διήμερες εξορμήσεις τα Σαββατοκύριακα, με διαμονή σε σκηνές. «Διαδρομή εύκολη και με ωραία θέα», έγραφε η αφίσα, στην οποία ήδη διαφαινόταν ότι κάτι πάει στραβά: δε συμφωνούσαν η ημέρα με την ημερομηνία (Κυριακή 24 Μαρτίου, έγραφε, αντί για Κυριακή 25). Προσωπικά ήθελα πολύ να πάω, είχα κρατήσει ότι πρόκειται για ορειβατική εκδρομή, ωστόσο αρκετός κόσμος έφτασε σίγουρος ότι πρόκειται για πεζοπορική. Δεν γνωρίζω αν μεταδόθηκε κάπως διαφορετικά από άλλα μέσα που έγραψαν για την πρόσκληση της ομάδας, γιατί ενημερώθηκα αποκλειστικά μέσω Facebook.\nΗ θέα από το σημείο συνάντησης, περιμένοντας τους υπεύθυνους να καταφθάσουν...\nΦτάσαμε, λοιπόν, στο σημείο συνάντησης 15 λεπτά πριν τις 10:00 π.μ., πράγμα αρκετά βάρβαρο για πρωινό Κυριακής, θεωρήσαμε ωστόσο ότι άξιζε τον κόπο. Μας είχαν επιστήσει μάλιστα την προσοχή, να μην μπερδευτούμε με την αλλαγή της ώρας και αργήσουμε. Μετά από λίγο έφτασε άλλος ένας. Κανένας από τους διοργανωτές δεν εμφανίστηκε στην ώρα του. Κατά τις 10:10-10:15 εμφανίστηκε ένας, χωρίς να μας ειδοποιήσει για το τι ακριβώς συμβαίνει και άργησε ή γιατί δεν ξεκινάμε. Κάποια στιγμή πήρε το αυτί μας ότι περιμένουμε έναν Θανάση. Δεν ενημερωθήκαμε ότι κάποιους περιμένουμε, δεν ερωτηθήκαμε αν θέλουμε να περιμένουμε, δεν μιλούσαν παρά μόνο όσοι γνωρίζονταν μεταξύ τους. Τελικά αποδείχτηκε ότι τον Θανάση έπρεπε να τον περιμένουμε, γιατί αυτός θα ήταν ο οδηγός μας. Ο Θανάσης εμφανίστηκε όταν ήμασταν έτοιμοι να φύγουμε, στις 10:59, γιατί κάποιος από την παρέα του είχα μπερδέψει την ώρα! Δεν ζήτησε συγνώμη, δε συστήθηκε, δε μας χαιρέτησε, παρά μόνο μας παρότρυνε να τον χειροκροτήσουμε!\nΗ συνέχεια ήταν ακόμα χειρότερη. Ο Θανάσης έτρεχε μπροστά χωρίς να κοιτάζει πίσω, χωρίς να υπολογίζει το ρυθμό της ομάδας, χωρίς να έχει κανένα άγχος για το αν η ομάδα τα καταφέρνει. Υπενθυμίζω ότι η συντριπτική πλειοψηφία είχε έρθει προετοιμασμένη για πεζοπορία κι όχι για ορειβασία, οπότε μάλλον χρειαζόταν μία επιπλέον προσοχή. Κάποιος από την ομάδα ωστόσο, έκανε μέχρι κάποια ώρα αυτό που οφείλουν οι διοργανωτές, δηλαδή έμενε στα τέλος. Ο Θανάσης έφτανε πρώτος σε κάποιο σημείο, έκανε στάση για τσιγάρο και μόλις έφταναν οι τελευταίοι είχε ήδη τελειώσει το τσιγάρο του, σηκωνόταν και συνέχιζε, χωρίς να ακούει καμία από τις παρακλήσεις μας. Όσο για τις ερωτήσεις μας για το προς τα πού πάμε ήταν πολυάριθμες, αλλά απάντηση καμία. Απλά δεν απαντούσε, έκανε σαν να μην μας άκουγε. Μόνο κάποια στιγμή που μάλλον ο εκνευρισμός μας άρχισε να ξεφεύγει, μας απάντησε επιδεικτικά και με αέρα γνώστη: «Το μόνο που μπορείτε να ξέρετε είναι ότι ο βοράς είναι προς τα εδώ». Το μεσημέρι είχε αρχίσει να προχωράει αρκετά, δεδομένης και της καθυστέρησης της μία ώρας. Καθώς η ενημέρωσή μας ήταν ότι μέχρι το μεσημέρι θα έχουμε επιστρέψει, ρωτήσαμε πόσο προβλέπεται ακόμα να συνεχίσουμε. Μας απάντησε ότι έτσι όπως το βλέπει, δεν πειράζει να επιστρέψουμε και το απογευματάκι. Αποφασίσαμε 6 άτομα να φύγουμε. Δύο πιο έμπειρες κοπέλες αναγνώρισαν σημάδια από κάποιο μονοπάτι που μάλλον θα έβγαζε, αν υπολογίζαμε σωστά, πάνω από τα Βλυχά. Ο Θανάσης όχι μόνο δεν έδινε καμία πληροφορία, αλλά μας αποθάρρυνε γιατί θα ήταν λέει πολύ επικίνδυνο και φυσικά γιατί ως διοργανωτές θα όφειλαν να έρθει και κάποιος από αυτούς μαζί μας. Δεν ήρθε κανείς. Φύγαμε μόνες μας ακολουθώντας το πραγματικά πολύ πιο βατό μονοπάτι και φτάσαμε μετά από μιάμιση ώρα στα αμάξια. Σύνολο ωρών: τέσσερις.\nΔεν ξέρω πραγματικά τι σχόλιο να κάνω για τη διοργάνωση αυτή. Δεν ήταν απλά κακή, ήταν επικίνδυνη. Και οι διοργανωτές πολύ αγενείς. Δεν σταματήσαμε να αισθανόμαστε ότι είχαμε παρεισφρήσει σε μία κλειστή παρέα με τα όλα της: καμία συζήτηση μαζί μας, private jokes, αδιάφορη αλλά και αλαζονική προς όσους δε γνώριζε ήδη. Ήταν σαν να τους ενοχλούσαμε. Δεν ξέρω κατά πόσο αυτό συνάδει με μία δράση που έχει ανακοινώσει σε όλη τη Ρόδο και έχει προσκαλέσει κόσμο να έρθει μαζί. Εγώ προσωπικά αποκόμισα τις χειρότερες εντυπώσεις.\nΗ περίεργη σπηλιά που συναντήσαμε στο δρόμο του γυρισμού.\nΣτο δρόμο του γυρισμού.\nΈνα από τα περίεργα βραχώδη σημεία που βρήκαμε.\nby theatereality on Μαρτίου 26, 2012 • Μόνιμος σύνδεσμος\nΜε ετικέτα σκουπίδια,Λίνδος,Rhodes Outdoors\nPosted by theatereality on Μαρτίου 26, 2012


Το γεύμα της Αμάλ Αλαμουντίν με Κεφαλογιάννη και Τασούλα - στο Καρφί\nΈπειτα από τη συνάντηση που είχε στο υπουργείο Πολιτισμού με τον υπουργό κ. Κώστα Τασούλα, η σύζυγος του διάσημου ηθοποιού, Τζορτζ Κλούνεϊ, Αμάλ Αλαμουντίν, γευματίσε στο εστιατόριο «Βαρούλκο» του διακεκριμένου σεφ, Λευτέρη Λαζάρου, το οποίο βρίσκεται στο Μικρολίμανο.\nΗ δικηγόρος ειδικευμένη στο διεθνές δίκαιο και στα ανθρώπινα δικαιώματα έφτασε στο εστιατόριο μαζί με τους συνεργάτες της λίγο πριν τις 14:30 το μεσημέρι, ενώ ήδη στο «Βαρούλκο» βρισκόταν και την περίμενε η υπουργός Τουρισμού, κυρία Όλγα Κεφαλογιάννη.\nΗ κυρία Αλαμουντίν κάθισε, μάλιστα, δίπλα στην υπουργό, ενώ μαζί της γευμάτισε και ο κ. Τασούλας.\nΌσον αφορά στο μενού του γεύματος, περιελάμβανε -σύμφωνα με πληροφορίες- αχινοσαλάτα, καρπάτσιο λαβράκι, τραγανό μπαρμπούνι πάνω σε μους καπνιστής μελιτζάνας και χριστόψαρο σε μους σελινόριζας.\nΓια γλυκό, η γνωστή δικηγόρος απόλαυσε παρφέ μασκαρπόνε πάνω σε μπισκότο λεμόνι και κρέμα από φρούτα του πάθους!\nΌπως φαίνεται το φαγητό τους άρεσε ιδιαίτερα αφού πήραν ένα έξτρα πιάτο, το κριθαρότο με γαρίδες, το οποίο θεωρείται η σπεσιαλιτέ του Λευτέρη Λαζάρου και για το οποίο έχει βραβευτεί με το αστέρι Michelin!\nΗ Αμάλ Αλαμουντίν επέλεξε να πιει κόκκινο και ειδικότερα Κατώγι Αβέρωφ καμπερνέ του 2009, ενώ οι υπόλοιποι στο τραπέζι ήπιαν λευκό.\nΕν τω μεταξύ, στη συνάντηση της Αμάλ Αλαμουντίν με τον υπουργό Πολιτισμού, Κώστα Τασούλα, επίκεντρο της συζήτησης ήταν η διερεύνηση της καλύτερης δυνατής νομικής φόρμουλας για την επιστροφή των Γλυπτών στην Ελλάδα. Στη συνάντηση συμμετείχαν η γενική γραμματέας του υπουργείου, Λίνα Μενδώνη, ο διευθυντής του Νέου Μουσείου της Ακρόπολης, Δημήτρης Παντερμανλής και η προϊσταμένη της Εφορείας Αρχαιοπωλείων και ιδιωτικών αρχαιολογικών συλλογών.\nΟ κ. Τασούλας, με αφορμή τη συνάντηση, έκανε την ακόλουθη δήλωση:\nΗ κα Αμάλ Κλούνεϊ και οι κ.κ. Νόρμαν Πάλμερ και Τζέφρι Ρόμπερτσον, συνοδευόμενοι από τον κύριο Ντέιβιντ Χιλ, πρόεδρο Διεθνούς Επιτροπής για την επιστροφή των Γλυπτών του Παρθενώνα, μας υπέβαλλαν νομικές προτάσεις και γνώμες με στόχο τη νομική διεκδίκηση των Μαρμάρων. Όπως ξέρετε το θέμα της επανένωσης και επιστροφής των Γλυπτών του Παρθενώνα τέθηκε από τη χώρα μας ενώπιον της Unesco και πρόσφατη απόφαση του Παγκόσμιου αυτού Οργανισμού καλεί το Ηνωμένο Βασίλειο να προσέλθει στη διαδικασία της διαμεσολάβησης που είχε ζητήσει η Ελλάδα. Πρόκειται για μια σταθερή και διαχρονική διεκδίκηση της χώρας μας για την οποία οφείλουμε με πίστη, αισιοδοξία και σοβαρότητα να κάνουμε το παν. Κάθε πρόταση, κάθε ιδέα, κάθε υποστήριξη όταν μάλιστα προέρχεται από διεθνείς προσωπικότητες στο μεγάλο αυτό ζήτημα είναι καλοδεχούμενη».\nΠηγή:parapolitika.gr – protothema.gr – naftemporiki.gr


«Θα πρέπει να κάνεις τη ζωή διαχειρίσιμη»- Ο Λ. Κουρσούμης οραματιστής του Παλαιοβιβλιοπωλείου Αστέγων μιλά στον Ε.Τ.\n15:41 9 Ιανουαρίου 2021 9 Ιανουαρίου 2021\n«Παράθυρο ζωής» στην Πειραιώς 132. Ο πολιτισμός δεν αποτελεί υπόθεση μόνο των τεχνών… Ο πυρήνας του εντοπίζεται στον τρόπο που ο άνθρωπος βλέπει τη ζωή.\nΠώς μπορεί λοιπόν ένα ρεπορτάζ από τα πρώτα λεπτά του να σου αποκαλύπτει ότι οι σκληρές αναποδιές της ζωής μπορούν να αποτελέσουν εφαλτήριο για αισιοδοξία, ελπίδα και δύναμη; «Με τον ίδιο τρόπο που στα αποκαλύπτει η ζωή».\nΗ απάντηση δίνεται από τον Λεωνίδα Κουρσούμη, τον άνθρωπο που οραματίστηκε και «γέννησε» το Παλαιοβιβλιοπωλείο Αστέγων στην Αθήνα. Και κάπως έτσι η συζήτηση μαζί του περιηγείται από το παρελθόν και τα χρόνια της κρίσης, που βρέθηκε χωρίς δουλειά και χωρίς σπίτι, στο σήμερα, που στοχεύει σε έναν μόνιμο χώρο του Παλαιοβιβλιοπωλείου Αστέγων και να λειτουργεί το καθημερινό γεύμα για εκατό αστέγους συνανθρώπους μας.\n«Για περίπου 20 μήνες ήμουν άστεγος. Θέλοντας να ξεφύγω από αυτό, με άλλους δύο ανθρώπους- αστέγους, αρχίσαμε να μαζεύουμε βιβλία.\nΟταν λοιπόν στα χέρια μας έφταναν διαμάντια βιβλία ψάχναμε έναν αποθηκευτικό χώρο να τα φυλάσσουμε και να τα πουλάμε για επιβίωση.\nΟμως η ζωή είχε κάτι καλύτερο από το στόχο μας. Βρέθηκε ο ιδιοκτήτης της Πειραιώς 132 και μας παραχώρησε το χώρο του κι έτσι δημιουργήσαμε το 2019 το παλαιοβιβλιοπωλείο. Πραγματικά είμαι ευγνώμων», περιγράφει στον «Ε.Τ.» ο κ. Κουρσούμης. Από την αρχή, από τον Μάρτιο του 2019, οι άνθρωποι έδειξαν θερμή ανταπόκριση και αυτό έδινε κουράγιο στην ομάδα του Παλαιοβιβλιοπωλείου Αστέγων.\n«Τις πρώτες ημέρες είχαμε συλλέξει περίπου 180 βιβλία. Δεν έχουμε ηλεκτρικό στο χώρο, ούτε Ιντερνετ, κι έτσι δεν μπορούμε να καταμετρήσουμε την ποσότητα και να συντάξουμε έναν κατάλογο των βιβλίων. Εκτιμώ ότι στο χώρο έχουμε 22.000-25.000 τίτλους», αναφέρει. Οταν επαναλειτουργήσει ο χώρος, μετά την άρση του lockdown, μια περιήγηση στην Πειραιώς 132 αρκεί για να εντοπίσει κανείς σπάνιες εκδόσεις με τιμή μόλις δύο ευρώ!\n«Το ένα ευρώ πάει στα λειτουργικά έξοδά μας και το άλλο στο γεύμα για τους αστέγους», περιγράφει. Στη συλλογή της Πειραιώς 132 συναντάμε όλων των ειδών τις θεματικές, από λογοτεχνία και ποίηση έως επιστημονικά και ιστορικά βιβλία, εγκυκλοπαίδειες, κόμικ, βιβλία από εκδοτικούς οίκους που πλέον δεν υπάρχουν, δυσεύρετα λευκώματα, ιστορικά και νεότερα.\nΤο 2020, μια χρονιά πολύ άσχημη για όλους, το παλαιοβιβλιοπωλείο, λόγω των lockdown, αντιμετωπίζει αρκετές δυσκολίες.\n«Οταν ξεκίνησε η περιπέτεια της πανδημίας είχαμε ήδη αποφασίσει να μεταφερθούμε σε έναν μόνιμο χώρο, στου Γκύζη. Περιμένουμε να εξομαλυνθεί η κατάσταση και να μεταφερθούμε», μας λέει ο κ. Κουρσούμης γεμάτος αισιοδοξία, υπενθυμίζοντάς μας συνεχώς το στόχο να εξασφαλίζει από τα έσοδα του βιβλιοπωλείου γεύμα για τουλάχιστον 100 αστέγους.\nΑυτό που φαίνεται να έχει κερδηθεί μοιάζει ιδεώδες, από τις ακραίες συνθήκες των αστέγων σε μια πράξη αλληλεγγύης, σεβασμού και ελπίδας. «Είναι μια προσωπική απόφαση, να αλλάξεις αυτό που σου συμβαίνει», μας λέει, έχοντας σήμερα εξασφαλίσει ένα σπίτι για να διαμένει. «Τριών ειδών αστέγους συναντάς έξω. Είναι οι εξαρτημένοι, είναι αυτοί που τους ήρθαν ανάποδα στη ζωή και έχουν τεράστια περηφάνια και δεν ζητούν βοήθεια από συγγενικά πρόσωπα προσπαθώντας να αλλάξουν τη ζωή τους, και αυτοί που από επιλογή βρίσκονται χωρίς στέγη.\nΖεις τραγικές καταστάσεις κάθε ημέρα και νύχτα. Δεν είναι εύκολο να το περιγράψει κανείς τις τραυματικές εμπειρίες, τι συναντάς εκεί. Από το να αναζητήσεις μια βρύση να πιείς μια σταγόνα νερό μέχρι τις πιο ακραίες συνθήκες», μας λέει με τρεμάμενη φωνή. «Θα πρέπει να πάρεις μια απόφαση να αλλάξεις τη ζωή, να φέρεις τη ζωή σου σε ένα σημείο που να είναι διαχειρίσιμη.\nΕπειδή η ζωή είναι απρόβλεπτη σε ένα μέρος της, ας μη ξεχνάμε από πού ξεκινάμε». Στην ερώτηση ποιο είναι αυτό που τελικά μένει στη ζωή, ο κύριος Λεωνίδας Κουρσούμης απαντάει έχοντας, όπως μας λέει, πλέον 71 χρόνια στην πλάτη του: «Ενα από τα μαθήματα που πήρα είναι να μάθουμε να ζούμε με αυτά που έχουμε, δεν χρειάζονται υπερβολές».\nΗ σχέση του κ. Κουρσούμη με το βιβλίο μετράει πολλά χρόνια. «Το βιβλίο αποτελεί σταθερό σύντροφο στα πολύ δύσκολα», ομολογεί. «Ως φοιτητής εργαζόμουν σε έναν βιβλιοπωλείο. Ακολούθησα άλλο επάγγελμα. Μετά από σχεδόν είκοσι χρόνια εργάστηκα σε έναν εκδοτικό οίκο. Στη συνέχεια δούλεψα κάπου αλλού, όπου μετά έμεινα άνεργος.\nΣε μια ηλικία των 68 ετών δύσκολα σε προσλαμβάνει κάποιος», σχολιάζει με περίσσεια περηφάνια. Τέλος, στην ερώτηση ποια είναι η άποψή του για τη φιλαγνωσία, ο κ. Κουρσούμης απαντάει: «Πιστεύω ότι λίγοι άνθρωποι αγαπούν το βιβλίο, την ουσία του. Κι αυτό φαίνεται κι από τις εκδόσεις που δεν άντεξαν κι έκλεισαν. Αλλά και σε κρατικό επίπεδο, που υστερούμε στις υποδομές τόσο να στηρίξουμε και εν συνεχεία να ενδυναμώσουμε το χώρο του βιβλίου, που δεν είναι άλλος από τις τοπικές βιβλιοθήκες».\nΛεωνίδας ΚουρσούμηςΠαλαιοβιβλιοπωλείο ΑστέγωνΠειραιώς 132\n22:32 8 Ιανουαρίου 2021 0


Μακιγιάζ με γκλίτερ και έντονο highlighter την Άνοιξη - Καλοκαίρι\nΜακιγιάζ με γκλίτερ και έντονο highlighter την Άνοιξη – Καλοκαίρι\n9 Μαΐου 2022 | 06:45\nΜακιγιάζ με γκλίτερ και έντονο highlighter την Άνοιξη – Καλοκαίρι. Μοντέρνες ιδέες για μακιγιάζ με γκλίτερ και έντονο highlighter την Άνοιξη – Καλοκαίρι.\nΤο γκλίτερ είναι η τάση του 2022 ακόμη και την Άνοιξη ή το Καλοκαίρι που η εποχή απαιτεί πιο ανάλαφρα μακιγιάζ. Όμως την Άνοιξη και το Καλοκαίρι δεν χρειάζεται να αποχωριστείς το γκλίτερ από το μακιγιάζ σου, απλά να το κάνεις πιο απαλό από ότι συνήθως.\nΕπίσης φέτος την Άνοιξη και το Καλοκαίρι must είναι και το έντονο highlighter. Το highlighter έχει γίνει απαραίτητο τα τελευταία χρόνια και χαρίζει μία διακριτική λάμψη στο πρόσωπο. Συνήθως το εφαρμόζουμε στα μάγουλα και στην μύτη όμως μπορείς κυριολεκτικά να το εφαρμόσουν οπουδήποτε στο πρόσωπό σου.\nΔείτε ακόμα Μακιγιάζ Άνοιξη 2022: 19 ιδέες\nΤο highlighter προσδίδει μία λάμψη και μία δροσερή πνοή στο μακιγιάζ σου και είναι ακριβώς αυτό που χρειάζεσαι την Άνοιξη και το Καλοκαίρι. Έτσι συγκεντρώσαμε για εσένα 15 ιδέες για μακιγιάζ με γκλίτερ και έντονο highlighter την Άνοιξη – Καλοκαίρι. Διαβάστε παρακάτω:\nΜακιγιάζ με γκλίτερ και έντονο highlighter την Άνοιξη – Καλοκαίρι: Γκλίτερ στα μάτια, highlighter στα ζυγωματικά και lip gloss στα χείλη\nΑν θέλεις να πετύχεις ένα δροσερό και ανάλαφρο μακιγιάζ για οποιαδήποτε περίσταση τότε διάλεξε μία σκιά με διακριτικά γκλίτερ σε γήινες αποχρώσεις για τα μάτια σου, τόνισε την μύτη και τα μάγουλά σου με highlighter και βάλε ένα lip gloss σε ανάλαφρες αποχρώσεις στα χείλη σου.\nΜακιγιάζ με γκλίτερ και έντονο highlighter την Άνοιξη – Καλοκαίρι: Μεταλλικές σκιές στα μάτια\nΜπορείς επίσης να επιλέξεις τις μεταλλικές σκιές για τα μάτια σου, που έχουν γκλίτερ και μία λάμψη που ταιριάζει πολύ με το highlighter. Είναι ένα μοναδικό μακιγιάζ για κάθε επίσημη και όχι μόνο περίσταση που θα κάνει το πρόσωπό σου δροσερό και σαγηνευτικό.\nΜακιγιάζ με γκλίτερ και έντονο highlighter την Άνοιξη – Καλοκαίρι: Γκλίτερ σε έντονα χρώματα στα μάτια\nΑν δεν παίξεις με τα χρώματα την Άνοιξη και το Καλοκαίρι που η διάθεσή σου έχει ανέβει τόσο πολύ, πότε θα το κάνεις; Έτσι διάλεξε να συνδυάσεις έντονα χρώματα στα μάτια και να δημιουργήσεις funky αποτελέσματα τονίζοντάς τα και με λίγο γκλίτερ.\nΜακιγιάζ με γκλίτερ και έντονο highlighter την Άνοιξη – Καλοκαίρι: Highlighter στις άκρες των ματιών\nΌπως είπαμε και πιο πάνω το highlighter μπορεί να εφαρμοστεί οπουδήποτε πάνω στο πρόσωπο. Έτσι μπορείς να κάνεις το βλέμμα σου να φαίνεται πιο εντυπωσιακό και τα μάτια σου πιο μεγάλα, βάζοντας highlighter στις άκρες των ματιών σου.\nΜακιγιάζ με γκλίτερ και έντονο highlighter την Άνοιξη – Καλοκαίρι: Φυσικό μακιγιάζ με highlighter\nΤο φυσικό μακιγιάζ εκτός του ότι είναι για άλλη μία χρονιά τάση, είναι και αυτό που χρειάζεσαι το Καλοκαίρι που οι θερμοκρασίες ανεβαίνουν πολύ. Τόνισε το πρόσωπό σου με highlighter το οποίο θα τονίσει και την μαυρισμένη σου επιδερμίδα και βάλε λίγο lip gloss και ίσως και μάσκαρα.\nΜακιγιάζ με γκλίτερ και έντονο highlighter την Άνοιξη – Καλοκαίρι: Ιριδίζον γκλίτερ στα μάτια\nΤο Καλοκαίρι θέλουμε να βγει στην επιφάνεια η γοργόνα που κρύβουμε μέσα μας κι έτσι τα ιριδίζον χρώματα στο μανικιούρ, στο πεντικιούρ αλλά και στο μακιγιάζ δίνουν και παίρνουν. Δημιούργησε εντυπωσιακό αποτέλεσμα χρησιμοποιώντας ιριδίζον χρώματα στα μάτια σου.\nΜακιγιάζ με γκλίτερ και έντονο highlighter την Άνοιξη – Καλοκαίρι: Ροζ eye liner με γκλίτερ\nΜπορείς επίσης να δημιουργήσεις ένα girly και υπέροχο μακιγιάζ συνδυάζοντας ένα υπέροχο ροζ eye liner με λίγο διακριτικό γκλίτερ. Μία καλώς ενυδατωμένη επιδερμίδα θα σε κάνει να δείχνεις ακόμη πιο όμορφη χωρίς πολλά πολλά.\nΔείτε ακόμα Καλοκαίρι 2022: 15 ιδέες για μακιγιάζ\nΙούνιος 2022: 15 ιδέες για μακιγιάζ\nΚαλοκαίρι 2022: 15 ιδέες για μακιγιάζ\nΑνάσταση 2022: 15 ιδέες για μακιγιάζ


Ποτηρόπανα – Μονά ή Σε Σετ | ΚΑΤΟΙΚΕΙΝ\nΤα ποτηρόπανα είναι άκρως απαραίτητα για την κουζίνα σας. Στο ΚΑΤΟΙΚΕΙΝ θα βρείτε απορροφητικά ποτηρόπανα και σε σεττων 3, σε χαριτωμένα σχέδια και χρώματα από κορυφαίες εταιρείες με λευκά είδη, όπως ΡΥΘΜΟΣ, DAS HOME και VIOPROS στις πιο χαμηλές τιμές της αγοράς. Και κρεμαστό ποτηρόπανο σε πολύ όμορφα σχέδια με ζώα.\nDAS Home 11 Rythmos Home 14 SB Home 7 Silk Fashion 2 Viopros 14\n40X50 1 40X60 13 ΣΕΤ 2 ΤΕΜ 16 ΣΕΤ 3 ΤΕΜ 12 ΣΕΤ 4 ΤΕΜ. 3\nΑΜΜΟΣ 1 ΓΑΛΑΖΙΟ 1 ΓΚΡΙ 2 ΕΚΡΟΥ 1 ΙΒΟΥΑΡ 1 ΚΑΦΕ 1 ΚΙΤΡΙΝΟ 1 ΚΟΚΚΙΝΟ 4 ΛΑΧΑΝΙ 2 ΛΕΥΚΟ 1 ΛΙΛΑ 3 ΜΑΥΡΟ 2 ΜΠΕΖ 7 ΜΩΒ 1 ΠΟΡΤΟΚΑΛΙ 2 ΠΡΑΣΙΝΟ 3 ΡΟΖ 3 ΣΙΕΛ 1 ΦΟΥΞΙΑ 1 ΩΧΡΑ 1\n10% 11 15% 11 20% 14 26% 14\nFloral 2 Γεωμετρικό 2 Ζωάκια 2 Καρδιές 1 Καρώ 6 Μοντέρνο 15 Ριγέ 1 Ρομαντικό 1 Φιγούρες 8\nΠοτηρόπανα Μονά & Σετ\nΠοτηρόπανο (40Χ60) BELIEVE, RYTHMOS HOME\nΑπορροφητικά, οικονομικά, είναι απαραίτητος εξοπλισμός στην κουζίνα σας. Μεγάλη γκάμα χρωμάτων και σχεδίων για να διαλέξετε αυτά που σας ταιριάζουν. Διάσταση // 40X60 Ποιότητα // 100% cotton..\n3,30€ 2,44€ Χωρίς ΦΠΑ:2,44€\nΠοτηρόπανο (40Χ60) FAIRY, RYTHMOS HOME\nΠοτηρόπανο (40Χ60) FIORINO, RYTHMOS HOME\nΠοτηρόπανο (40Χ60) MASTERCHEF, RYTHMOS HOME\nΠοτηρόπανο (40Χ60) OIL, RYTHMOS HOME\nΣετ ποτηρόπανα 2 τεμ. (40Χ60) KITCHEN LINE 0594, DAS HOME\nΔώστε χρώμα στη κουζίνα σας με το σετ ποτηρόπανα της Das home. Ιδιαίτερα εύχρηστα, ανθεκτικά στη χρήση και πολύ απορροφητικά. Μεγάλη γκάμα χρωμάτων για να διαλέξετε αυτά που σας ταιριάζουν. Διάσταση // 2(40Χ60) Ποιότητα // 100% cotton..\nΣετ ποτηρόπανα 2 τεμ. KITCHEN LINE 0592, DAS HOME\nΔώστε χρώμα στη κουζίνα σας με το σετ ποτηρόπανα της Das home. Ιδιαίτερα εύχρηστα, ανθεκτικά στη χρήση και πολύ απορροφητικά. Μεγάλη γκάμα χρωμάτων για να διαλέξετε αυτά που σας ταιριάζουν. Διάσταση // 2(45Χ70) Ποιότητα // 100% cotton..\nΣετ ποτηρόπανα 2 τεμ. KITCHEN LINE 0593, DAS HOME\nΣετ ποτηρόπανα 2 τεμ. KITCHEN LINE 558, DAS HOME\nΔώστε στυλ στη κουζίνα σας με το σετ ποτηρόπανα της Das home. Ιδιαίτερα εύχρηστα, ανθεκτικά στη χρήση και πολύ απορροφητικά. Μεγάλη γκάμα χρωμάτων για να διαλέξετε αυτά που σας ταιριάζουν. Διάσταση // 2(45Χ70) Ποιότητα // 100% cotton..


Ο δολοφόνος με τα γαλάζια μάτια της Βασιλείας Βασιλειάδου ...... - Θεματοφύλακες Λόγω Τεχνών\nHome / Αστυνομικά / Βιβλιοαπόψεις / Ελληνική Λογοτεχνία / Ο δολοφόνος με τα γαλάζια μάτια της Βασιλείας Βασιλειάδου ......\nΟ δολοφόνος με τα γαλάζια μάτια της Βασιλείας Βασιλειάδου ......\nΑστυνομικά, Βιβλιοαπόψεις, Ελληνική Λογοτεχνία\nΠρώτη εντύπωση του βιβλίου: Ένα πραγματικά υπέροχο εξώφυλλο και ένας τίτλος που σε προδιαθέτει να ανοίξεις το βιβλίο και να χαθείς στις σελίδες του και στο μυστήριο. Ένα ερωτικό μυθιστόρημα που ταυτόχρονα είναι και αστυνομικό, γραμμένο από ένα έφηβο κορίτσι. Άκρως ενδιαφέρον. Και εθιστικό.\nΣύνοψη: Σε μια σύγχρονη πραγματικότητα, στο Ηνωμένο Βασίλειο, μια κοπέλα προσπαθεί να επιβιώσει με αξιοπρέπεια και να αντιμετωπίσει τη ζωή. Γεμάτη πίκρα για τα γεγονότα που την οδήγησαν σε μια ζωή χωρίς τους γονείς της, ορκίζεται να βρει τον δολοφόνο τους, αυτόν που της στέρησε τους αγαπημένους της ανθρώπους. Με όνειρα για το μέλλον, παλεύει να ανταπεξέλθει μαζί με τη φίλη και συγκάτοικό της, εργαζόμενες σε μία καφετέρια. Οι δυσκολίες δεν την πτοούν. Ατενίζει τη ζωή με θάρρος και τόλμη. Γνωρίζει τον Νικ και η ζωή της γίνεται ομορφότερη. Υπάρχουν όμως σκιές. Κρυμμένα μυστικά. Πώς θα εξελιχθεί αυτός ο έρωτας; Θα υπάρξει το ευτυχισμένο τέλος το οποίο επιθυμούμε για τους δύο αυτούς νέους ή θα σταθούν άτυχοι στον τομέα του έρωτα;\nΗ Ανν πώς θα αντιδράσει όταν συνειδητοποιήσει πως ο άντρας που ερωτεύτηκε είναι αυτός που σκότωσε τους γονείς της;\nΆνν και Νικ: Δύο νέοι που προσπαθούν να βρουν την άκρη. Αγωνίζονται να οδηγηθούν στον δρόμο εκείνον που θα τους θέσει τα θεμέλια για μια όμορφη και ήρεμη ζωή, γεμάτη από αγάπη και ανθρωπιά. Ενάντια σε κανόνες και νόμους, κάνουν την αγάπη να υπερνικήσει και το συναίσθημα να κατακλύσει τον αναγνώστη.\nΗ Ανν είναι ένα κορίτσι που ενώ όλα στη ζωή τής ήρθαν δύσκολα, εκείνη παλεύει. Στέκεται δυνατά στα πόδια της και με θάρρος αντιμετωπίζει κάθε δυσκολία. Ο πόνος του χαμού των γονιών της, δεν την καταβάλλει αλλά την οπλίζει με δύναμη να κυνηγήσει τα όνειρά της.\nΟ έρωτας μεταμορφώνει τη ζωή της. Κοντά στον Νικ συμπληρώνεται το παζλ της απόλυτης ευτυχίας.\nΟ Νικ έχει μάθει να ζει μόνος, αποκομμένος από τον υπόλοιπο κόσμο. Κλειστός χαρακτήρας, αντιμετωπίζει του άλλους με καχυποψία. Μέχρι που γνωρίζει την Άνν. Η γνωριμία τους, φέρνει τα πάνω κάτω στον κόσμο του. Κι ενώ ξέρει πως δεν του επιτρέπεται, τελικά ενδίδει στην γλυκιά και αθώα παρουσία της.\nΈνας έρωτας. Ένα καρδιοχτύπι. Μια ζωή.\nΣτέφανι: Ο ορισμός της φιλίας έχει όνομα: Στέφανι. Βρίσκεται δίπλα στην Άνν συνεχώς, της προσφέρει την αγκαλιά, την ανακούφιση, τη συμβουλή, ό, τι έχει ανάγκη. Σταθερή παρουσία σε έναν ταραγμένο κόσμο που τίποτε δεν είναι όπως φαίνεται...\nΣυναισθήματα: Γραμμένο σε πρωτοπρόσωπη αφήγηση, από τη μεριά και των δύο ηρώων, ένα μυθιστόρημα που σε κρατά σε αγωνία από την πρώτη σελίδα του.\nΕδώ δεν πρόκεται να περιμένεις μέχρι την τελευταία σελίδα για να σου αποκαλυφθεί ο δολοφόνος. Γνωρίζεις ήδη από τον τίτλο ότι ο δολοφόνος είναι αυτός με τα γαλάζια μάτια... Αυτό που σε μαγεύει όμως είναι η πορεία αυτής της σχέσης μεταξύ των δύο ηρώων. Τα συναισθήματα του ενός για τον άλλον. Η διαφορετική θεώρηση της ίδιας της ζωής επειδή γίνονται ο ένας μέρος της ζωής του άλλου.\nΗ εσωτερική αναζήτηση και ο αναστοχασμός των ηρώων δημιουργούν το τέλειο υπόβαθρο για τη συναισθηματική (ανα)κάλυψη, για το πώς μπορούν το μυαλό και η καρδιά να δημιουργήσουν αυτές τις προϋποθέσεις για συγχώρεση και ευτυχία. Μια ιστορία που υπόσχεται πως το τέλος θα είναι ανατρεπτικό.\nΣυμπέρασμα: Μια ρομαντική ιστορία διανθισμένη με μυστήριο, ίντριγκα και έντονο το αστυνομικό στοιχείο.\nΜπαµ. Αυτό ήταν το τελευταίο πράγμα που άκουσα πριν κλείσω τα µάτια µου και βυθιστώ σε έναν ατελείωτο ύπνο!\nΓαλάζιο… Τι ωραίο χρώμα… Γαλάζιος είναι ο ουρανός, γαλάζια είναι η θάλασσα, το νερό…. Αυτό το χρώμα αντιπροσωπεύει την ηρεμία και την αρμονία… Όμως στη δική µου ιστορία το γαλάζιο χρώμα είναι αυτό που θα µε σκοτώσει… Αυτό που θα µε κάνει να αναθεωρήσω όλα όσα πίστευα µέχρι στιγµής… Το γαλάζιο θα είναι ο εφιάλτης µου! Αυτός είναι ο δικός µου κόσµος και αυτή είναι η δική µου ιστορία. Η ιστορία της Ανν Λίµπερνς! Μια ιστορία µυστηρίου µε πολλές εκπλήξεις που οδηγούν σε ένα ανατρεπτικό τέλος.\nΤίτλος: Ο ΔΟΛΟΦΟΝΟΣ ΜΕ ΤΑ ΓΑΛΑΖΙΑ ΜΑΤΙΑ\nΣυγγραφέας: Βασιλεία Βασιλειάδου\nΗμερομηνία Πρώτης Έκδοσης: Aύγουστος 2016\nΗ Βασιλεία Βασιλειάδου είναι 17 χρονών και μαθήτρια της Β΄ λυκείου. Μένει στην Κοζάνη και θέλει να σπουδάσει βιολογία. Διαβάζει πολύ και λατρεύει τις αστυνομικές σειρές.\n''Ο δολοφόνος με τα γαλάζια μάτια'' είναι το πρώτο της συγγραφικό εγχείρημα.\nΟ δολοφόνος με τα γαλάζια μάτια της Βασιλείας Βασιλειάδου ...... Reviewed by Θεματοφύλακες Λόγω τεχνών on 7:58:00 μ.μ. Rating: 5


Οριοθετημένη είναι πλέον η φωτιά στην Κάρυστο, όπου οι πυροσβέστες έδωσαν ολονύχτια μάχη με τις φλόγες. Από τις 7 το πρωί δεν υπάρχει ενεργό μέτωπο.\nΓια προληπτικούς λόγους τη νύχτα εκκενώθηκαν εξοχικές κατοικίες που βρίσκονται διάσπαρτες στην περιοχή. Από αυτές απομακρύνθηκαν 15 κάτοικοι ανάμεσα στις περιοχές Αετός και Μετόχι, οι οποίοι οδηγήθηκαν σε ασφαλές σημείο.\nΗ Γενική Γραμματεία Πολιτικής Προστασίας (ΓΓΠΠ) προειδοποιεί ότι και σήμερα είναι πολύ υψηλός ο κίνδυνος πυρκαγιάς για Αττική, Βοιωτία, Εύβοια, Κορινθία, Αργολίδα και Χίο.\nΓια περισσότερες πληροφορίες και οδηγίες αυτοπροστασίας από τους κινδύνους των δασικών πυρκαγιών, οι πολίτες μπορούν να επισκεφθούν την ιστοσελίδα της ΓΓ Πολιτικής Προστασίας.


Οι σταρς του Game of Thrones παίζουν μπάλα - betfootball.gr\nΗ αγαπημένη Λιντς του Τζέιμι Λάνιστερ, η Σέφιλντ Γιουνάιτεντ του Νεντ Σταρκ, η Μάντσεστερ Γιουνάιτεντ αρκετών νεαρών πρωταγωνιστών και η Άστον Βίλα του Γουόλντερ Φρέι\nΓιάννης Ναλμπάντης 19/05/19 - 09:45\nΟι τηλεοπτικές (διότι οι λογοτεχνικές θα συνεχιστούν όταν ο κύριος Μάρτιν αποφασίσει να ξεσκονίσει τις γραφομηχανές του) περιπέτειες των ηρώων του Game of Thrones τελειώνουν σήμερα το βράδυ και εκατομμύρια τηλεθεατές σε όλο τον κόσμο αναμένουν με αγωνία το φινάλε. Ο θρόνος είναι άδειος, το στέμμα είναι χαμένο κάπου στις στάχτες του Κινγκς Λάντινγκ που άφησε πίσω της η Καλλίσι με το ασυνήθιστο κατοικίδιό της και οι φιναλίστ είναι έτοιμοι για τον τελικό. Η Νταινέρις είναι το φαβορί, αλλά εάν η Εμίλια Κλαρκ παρακολουθούσε ποδόσφαιρο, θα ήξερε ότι στους τελικούς κανείς δεν μπορεί να είναι σίγουρος και οι εκπλήξεις είναι συνηθισμένες. Ειδικά όταν προέρχεσαι από μία τεράστια νίκη, όπως καλή ώρα η θυελλογέννητη-δρακομάνα-άκαφτη-απελευθερώτρια-κλπ-κλπ-κλπ. Αυτό μπορεί να το μάθει από τους συμβούλους της, τον ερωτοχτυπημένο Τζόρα, τον Τύριον και τον Βάρυς, τον οποίο όμως προσέφερε για πρωινό στον δράκο της. Ειδικά ο Τζόρα και ο Βάρυς θα είχαν έναν περισσότερο λόγο, όπως και κάποιοι άλλοι που όμως δεν τους γνώρισε στο ταξίδι της προς τον θρόνο. Από τα προκριματικά πέρα από τη θάλλασα και τις περιπέτειες με τους Ντοθράκι, στα νοκ άουτ με τους δουλέμπορους, στον μεγάλο ημιτελικό με τους νεκροζώντανους και στον τελικό με την Σέρσεϊ, όπου είχε στερέψει η υπομονή της και κυρίευσε η τρέλα της για την κούπα. Ο Τζόρα με τον Βάρυς, ο Νεντ Σταρκ, ο Τζέιμι Λάνιστερ, ο Γουόλντερ Φρέι, ο Θίον, φυσικά ο Τζον Σνόου με τον Σαμ τον κολλητό του, ο Γκέντρι και άλλοι ήρωες του Game of Thrones έχουν σχέση με το ποδόσφαιρο. Ε, βασικά όχι οι ίδιοι, αλλά οι ηθοποιοί που τους ενσαρκώνουν όλα αυτά τα χρόνια. Περιμένοντας τον μεγάλο τελικό και την Άρυα ή τον Τύριον να κάνουν την έκπληξη κόντρα στα φαβορί, ας δούμε τις ομάδες που υποστηρίζουν οι πρωταγωνιστές.\nΤο ποδόσφαιρο κυλάει στις φλέβες του Σον Μπιν όπως η ηθική στο αίμα του Νεντ Σταρκ. Ο Σον Μπιν που ενσάρκωσε τον Νεντ, είναι από τους πιο φανατικούς ποδοσφαιρόφιλους του Game of Thrones και για πάντα ταγμένος στην Σέφιλντ Γιουνάιτεντ. Η υπογραφή της πίστης του, είναι το τατουάζ «100% Blade» που έχει στον ώμο του.\nΑρκετά χρόνια πριν (το 1996), ο Σον Μπιν είχε πρωταγωνιστήσει στην ταινία «Όταν έρχεται το Σάββατο». Εκεί, υποδύεται έναν νεαρό εργάτη εργοστασίου που ξεδιψάει με μπίρες (και γυναίκες) και έχει φοβερό ταλέντο στην μπάλα και στο γκολ.\nΟ Μπιλ Σερέτης του Σέφιλντ\nΗ ιστορία θυμίζει λίγο τον Μπιλ Σερέτη και τη «Φανέλα με το 9», αλλά από ό,τι φαίνεται στην ταινία, ο Νεντ έχει πραγματικά μεγαλύτερο ταλέντο από τον Στράτο. Στο ποδόσφαιρο δηλαδή. Για να επανέλθουμε στην ταινία, ο νεαρός πρωταγωνιστής νικάει τους δαίμονές του και κάνει καριέρα στην -ποια άλλη;- Σέφιλντ Γιουνάιτεντ.\nΑπό την επόμενη σεζόν, ο Νεντ Σταρκ θα είναι αρκετά συχνά στα γήπεδα της Πρέμιερ Λιγκ, αφού η Σέφιλντ επέστρεψε στα σαλόνια του αγγλικού ποδοσφαίρου. Εκεί ελπίζει να είναι και ο Γουόλντερ Φρέι. Ο πάτερ φαμίλιας των Φρέι ένιωσε στο… λαιμό του την ρεβάνς των Σταρκ με ένα από τα πρώτα γκολ της Άρυα. Ο Ντέιβιντ Μπράντλεϊ που τον υποδύθηκε εκπληκτικά, είναι φανατικός οπαδός της Άστον Βίλα, η οποία θα παίξει στον τελικό ανόδου στο «Γουέμπλεϊ» με αντίπαλο την Ντέρμπι Κάουντι του Φρανκ Λάμπαρντ. Ο κ. Μπράντλεϊ θα είναι μάλλον στο «Γουέμπλεϊ», πιστός στο κάλεσμα της ομάδας του, για την οποία λέει χαρακτηριστικά: «δεν διαλέγεις εσύ την Άστον Βίλαν, η Άστον Βίλα διαλέγει ΕΣΕΝΑ».\n«Η Άστον Βίλα σε διαλέγει»!\nΤο εντυπωσιακό φιλμάκι για τα 100 χρόνια του συλλόγου. Ο κ. Μπράντλεϊ παίζει εκπληκτική μπάλα.\nΟ Τζέιμι Λάνιστερ δεν θα είναι στα γήπεδα της Πρέμιερ Λιγκ και ο Μαρσέλο Μπιέλσα δεν θα γίνει (φέτος τουλάχιστον) Βασιλιάς! Ο θρόνος των επτά βασιλείων μπορεί να περιμένει και ο «ελ λόκο» μάλλον θα παραμείνει στον πάγκο της Λιντς, φανατικός οπαδός της οποίας είναι ο Νικολάι Κόστερ Βαλντάου. Την εβδομάδα που μας πέρασε όμως, ο Τζέιμι θα μπορούσε να είναι οπαδός της… Μπενφίκα, καθώς τα έχασε όλα μέσα σε λίγες μέρες. Έχασε την Μπρίεν (οκ, την παράτησε για την μεγάλη του αγάπη), έχασε την αδερφή του (την… μεγάλη του αγάπη δηλαδή) και φυσικά την ζωή του. Ούτε η Μπενφίκα έτσι. Όλα αυτά, την ώρα που η Λιντς έμενε εκτός τελικού, χάνοντας με 2-4 από την Ντέρμπι Κάουντι!\nΟ φορ του Κινγκς Λάντινγκ\nΟ Νικολάι μπορεί να υποστηρίζει την Λιντς, αλλά δεν αρνείται και χάρες. Στον τελικό του Τσάμπιονς Λιγκ στο Μιλάνο, όπου η Ρεάλ (οι… Λάνιστερς του ποδοσφαίρου ένα πράγμα) νίκησε ξανά την Ατλέτικο, πόζαρε με την φανέλα της Οβιέδο. Όταν πληροφορήθηκε ότι οι Χουάν Μάτα και Σάντι Καθόρλα ξεκίνησαν την καριέρα τους εκεί, το έκανε με ενθουσιασμό!\nΕλάτε στην Λιντς!\nΣτα γυρίσματα του σίριαλ μπορεί να υπήρχε κάποιο πρόβλημα όταν έπαιζε η Μάντσεστερ Γιουνάιτεντ, καθώς πολλοί από τους πρωταγωνιστές είναι οπαδοί της ομάδας. Εάν ο Τζον Σνόου έχει το φινάλε της φετινής Γιουνάιτεντ, τότε ακόμα και ο Θίον που υποστηρίζει την Άρσεναλ, θα γελάει μαζί του.\nΟ Βάρυς και ο Τζόρα περιχαρείς με τον Νταβίντ Ντε Χέα. Τον λόγο που γελάνε, δεν τον ξέρει ούτε ο ίδιος ο Βάρυς. Ούτε τα «πουλάκια» του. Και φυσικά ούτε ο Τζόρα\nΟπαδός της Μάντσεστερ Γιουνάιτεντ δηλώνει και ο Ίβν Ρίον. Ο ηθοποιός που ενσάρκωσε τον ψυχάκια Ράμσεϊ Μπόλτον. Αγαπημένος του παίκτης στα νιάτα του θα ήταν μάλλον ο Ρόι Κιν, αλλά στα φιλανθρωπικά παιχνίδια που συμμετέχει, φέρνει λίγο και σε Ράιαν Γκιγκς. Εάν κυνηγούσε κάθε χαμένη φάση όπως κυνηγούσε τον Θίον, ο Ρόι Κιν θα έμοιαζε μπροστά του με τον Μεσούτ Οζίλ.\n«Που είναι ο Θίον;»\nΟ Βασιλιάς του ποδοσφαίρου με τον Βασιλιά των κακών!\nΤην ώρα που ο Ράμσεϊ έψαχνε τον Θίον στο γήπεδο, ο Άλφι Άλεν… έβγαζε σέλφι στα αποδυτήρια της Άρσεναλ, οπαδός της οποίας δηλώνει με καμάρι. Αρκεί να μην εκεί κοντά ο Ράμσεϊ.\nΑπό τον Οζίλ μπορεί να είμαι λίγο καλύτερος. Και από τον Μουστάφι. Σίγουρα. Ναι. Ε και από τον Τσάκα\n«Το Έμιρεϊτς είναι το δικό μου Γουίντερφελ»\nΝα επιστρέψουμε λίγο στην Μάντσεστερ Γιουνάιτεντ και στον Τζον Μπράντλεϊ – Γουέστ, ο οποίος ενσαρκώνει τον Σαμ Τάρλυ και ως Μέιστερ που θα γίνει έχει να πει κάποια πραγματάκια στον Πογκμπά και στον Μουρίνιο!\n«Κοίτα Πολ, κόστισες περισσότερα από ό,τι ο Χρυσός Λόχος στην Σέρσεϊ και προσέφερες σχεδόν τα ίδια. Τα μηνύματα που έρχονται από τα κοράκια, δεν είναι τόσο ευχάριστα»\n«Δεν πάμε πουθενά», σκέφτεται ο Σαμ με τον Μουρίνιο όσο ήταν στην Γιουνάιτεντ, ενώ ο Γκέντρι δίπλα του γελάει, διότι τον θεωρεί καλή λύση για την Νότιγχαμ Φόρεστ!\nΣτις παραπάνω φωτογραφίες ποζάρει σε προπόνηση και ο Τζο Ντέμπσι, ο οποίος υποδύεται τον Γκέντρι. Ο Γκέντρι δηλώνει οπαδός της Νότιγχαμ Φόρεστ. Σε κάποια από τις περιπέτειές του, δεν αποκλείεται να τον δούμε και στα μέρη μας.\n«Φέρτε πίσω τον Μπουχαλάκη»\nΟ Μικροδάχτυλος ξέρει το παιχνίδι και το παίζει καλά. Απλώς, όταν δεν υποστηρίζει ΟΛΕΣ τις ομάδες, δεν υποστηρίζει ΚΑΜΙΑ ομάδα! Παίζει για την παρτάρα του!\n«Προκαλέστε χάος στα παιχνίδια σας. Το χάος είναι σκάλα για την νίκη». Ο Κλοπ συμφωνεί\nΌλο το καστ του Game of Thrones πάντως, υποστηρίζει την Σεβίλλη! Στο περιθώριο γυρισμάτων στην Ισπανία, οι πρωταγωνιστές, οι δημιουργοί και πολλοί άννθρωποι πίσω από τις κάμερες, επισκέφτηκαν το «Σαντσεθ Πιθχουάν» και παρακολούθησαν παιχνίδι της Σεβίλλης.\nΤο τηλεοπτικό Game of Thrones τελειώνει σήμερα, αλλά η μπάλα θα συνεχίσει να κυλάει στα γήπεδα του κόσμου και οι σταρς θα υποστηρίζουν τις ομάδες τους στην προσπάθεια κατάκτησης των θρόνων, με ό,τι σημαίνει για την κάθε μία από αυτές!


Τι αλλάζει με τις προσωρινές συντάξεις - dailythess | Ειδήσεις από τη Θεσσαλονίκη\n3 Νοεμβρίου 2017 - 08:52\nΤι αλλάζει με τις προσωρινές συντάξεις\nΑλλάζει το καθεστώς χορήγησης των προσωρινών συντάξεων, αλλά και των συντάξεων χηρείας που είχαν υποστεί δραματικές περικοπές μετά την εφαρμογή του νόμου Κατρούγκαλου.\nΜε τροπολογία που κατατέθηκε χθες, αλλάζει ο τρόπος υπολογισμού των προσωρινών συντάξεων, καθώς οι ασφαλισμένοι που υποβάλλουν αίτηση συνταξιοδότησης θα παίρνουν ως προσωρινή το 80% της οριστικής τους σύνταξης αντί για το 50% του μισθού τους που ισχύει τώρα.\nΣύμφωνα με τη νομοθετική διάταξη του υπουργείου Εργασίας, οι προσωρινές συντάξεις γήρατος θα είναι στο 80% της κανονικής σύνταξης που δικαιούται ο ασφαλισμένος, εφόσον υποβάλει την αίτηση συνταξιοδότησης ηλεκτρονικά.\nΣήμερα η προσωρινή σύνταξη αντιστοιχεί στο 50% του μέσου όρου των μηνιαίων αποδοχών που ο αιτών είχε κατά τους 12 μήνες πριν από την υποβολή της αίτησης συνταξιοδότησης. Για περιπτώσεις αναπήρων με ποσοστό αναπηρίας 67% έως 79,99% χορηγείται ως προσωρινή σύνταξη το 75% του μέσου όρου των μηνιαίων αποδοχών και για περιπτώσεις με αναπηρία από 50% έως 66,99% χορηγείται το 50% ως προσωρινή σύνταξη.\nΣτο 50% είναι η προσωρινή σύνταξη και για περιπτώσεις θανάτου. Η προσωρινή σύνταξη που καταβάλλεται σε κάθε περίπτωση δεν μπορεί να είναι μικρότερη του ποσού της Εθνικής σύνταξης που αντιστοιχεί σε 20 έτη ασφάλισης, ούτε και να υπερβαίνει το διπλάσιο αυτής (384 ευρώ έως 768 ευρώ).\nΒυθίστηκε σκάφος με πρόσφυγες στην Καλόλιμνο\nΜυστηριώδης θάλαμος στην πυραμίδα του Χέοπα


Κορονοϊός - Κικίλιας: Υπάρχουν όπλα εκτός από το lockdown | Υγεία - Περιβάλλον | ANT1 News\n00:08 | Κυριακή 06 Δεκεμβρίου 2020\n23 Οκτωβρίου 2020 13:28\nΚορονοϊός - Κικίλιας: Υπάρχουν όπλα εκτός από το lockdown\nΤι θα γίνει με το εμβόλιο. Πως θα μοιραστούν στα κράτη της ΕΕ. Ποιοι θα εμβολιαστούν πρώτοι.\n«Η αντιμετώπιση της πανδημίας είναι μία ομαδική, συλλογική προσπάθεια. Είναι μία προσπάθεια η οποία δεν γνωρίζει τείχη και δεν μπορεί να έχει κομματικούς περιορισμούς ή μικροπολιτικές στοχεύσεις. Μιλάμε για την αξία της ανθρώπινης ζωής. Ο πρωθυπουργός, Κυριάκος Μητσοτάκης, έθεσε τα πράγματα στη σωστή τους βάση, για μία ακόμη φορά», ανέφερε ο υπουργός Υγείας, Βασίλης Κικίλιας, στον ΣΚΑΪ.\n«Υπάρχει μία αλληλουχία γενεών σε όλον τον πλανήτη, με μία πανδημία, μία τεράστια κρίση δημόσιας υγείας. Και στη χώρα μας, που τα στοιχεία είναι πολύ καλύτερα από άλλες χώρες, βλέπουμε ότι σιγά-σιγά, μπαίνοντας από το φθινόπωρο στον χειμώνα, τα δεδομένα δυσκολεύουν. Είναι λογικό ότι με την υπερμετακίνηση υπάρχει και υπερμετάδοση. Υπάρχουν οι πιο νέοι άνθρωποι, που κατά κύριο λόγο είναι ασυμπτωματικοί, οι πιο μεγάλοι άνθρωποι, οι ευπαθείς ομάδες, οι άνθρωποι που κινδυνεύουν και πρέπει να στηρίξουμε. Ας αναλογιστούμε όλοι τι κάνουμε στην καθημερινότητά μας και βέβαια τι κάνει η πολιτεία. Κατά την άποψή μου, η πολιτεία και οι πολίτες είναι ένα, και αυτό πρέπει το καταλάβουν όλοι», πρόσθεσε.\nΟ υπουργός Υγείας σημείωσε ότι έχουμε μπροστά μας μία πολύ σημαντική προσπάθεια που πρέπει να κάνουμε τους επόμενους μήνες, μέχρι η επιστήμη να μας βοηθήσει με ένα εμβόλιο, με ένα φάρμακο που δεν είναι μακριά. «Και αυτή την προσπάθεια θα την κάνουμε όλοι μαζί», τόνισε.\nΌσον αφορά τα περιοριστικά μέτρα, είπε ότι αυτά είναι «λελογισμένα, ανάλογα με την κοινωνία, το πώς πορεύεται και τις ανάγκες της και, πάνω από όλα, με τα δεδομένα της δημόσιας υγείας και της προστασίας της ανθρώπινης ζωής. Οι χώρες, στις οποίες έπαψε να πορεύεται η κοινωνία μαζί με την οργανωμένη πολιτεία, οδηγήθηκαν κυριολεκτικά σε καταστροφή».\n"Η αντιμετώπιση της πανδημίας μάς αφορά όλους, δεν είναι θέμα κομματικό ή παραταξιακό"\n«Σχετικά με τη συμπεριφορά των συναδέλφων χθες στη Βουλή και τον τρόπο με τον οποίο αντιλαμβανόμαστε την πανδημία, εξήγησα ότι με ξεπερνά και δεν μπορώ να σκεφτώ ότι είναι κάτι κομματικό, παραταξιακό, ότι έχει να κάνει με τη Νέα Δημοκρατία ή το ΚΙΝΑΛ ή τον ΣΥΡΙΖΑ. Χθες, ο κ. Τσίπρας κατέθεσε πρόταση μομφής και αναφέρθηκε και στην πανδημία, στο ΕΣΥ και στο αν είμαστε προετοιμασμένοι. Είναι εύλογο ένας πολιτικός αρχηγός, και δη της αξιωματικής αντιπολίτευσης να θέτει ερωτήματα. Οι συνάδελφοί μου της αξιωματικής αντιπολίτευσης δεν με άφησαν να απαντήσω για τα στοιχεία της πανδημίας, που ενδιαφέρουν όλους μας. Δεν καταδέχθηκαν να ακούσουν αυτήν την ενημέρωση ούτε για πέντε λεπτά. Νομίζω ότι προκαλεί προβληματισμό και σκεπτικισμό, για το πώς αντιλαμβανόμαστε όλοι μας το θέμα αυτής της δημόσιας υγείας και το πώς συμπεριφερόμαστε μέσα στον κορονοϊό. Είναι ένα θέμα, το οποίο μάς αφορά όλους και πρέπει όλοι να ενωθούμε σε αυτήν την προσπάθεια», επεσήμανε ο κ. Κικίλιας.\n"Η Ελλάδα 121η σε κρούσματα ανά 1 εκατ. πληθυσμού"\nΌπως είπε ο υπουργός, είμαστε η 121η χώρα στον κόσμο σε κρούσματα ανά 1.000.000 κατοίκους και η 101η χώρα σε θανάτους ανά 1.000.000 κατοίκους. Σύμφωνα με τα στοιχεία, «χθες είχαμε στη Γαλλία 41.622 κρούσματα και 162 θανάτους, στην Ισπανία 20.986 κρούσματα και 155 θανάτους, στη Μεγάλη Βρετανία 21.242 κρούσματα και 189 θανάτους, στην Πολωνία 12.107 κρούσματα και 168 θανάτους, στην Τσεχία 14.000 κρούσματα και 106 θανάτους, στην Ουκρανία 7.000 κρούσματα και 116 θανάτους και στη χώρα μας, 882 κρούσματα και -δυστυχώς- 15 θανάτους και συνολικά από την αρχή της πανδημίας 28.217 κρούσματα και 549 συμπολίτες μας που χάθηκαν», συμπλήρωσε.\n"Έχουμε αρκετά όπλα στη φαρέτρα μας"\n«Έχουμε αρκετά όπλα στη φαρέτρα μας. Στο πλαίσιο της διαφάνειας και της κατανόησης των μέτρων, υπάρχει ο υγειονομικός χάρτης. Ανάλογα σε ποιο επίπεδο βρισκόμαστε, οδηγούμαστε και σε ανάλογα μέτρα. Το μέτρο των τοπικών lockdown κανείς δεν μπορεί να το βγάλει από το τραπέζι. Βλέπω με πολύ μεγάλο προβληματισμό ότι η μία μετά την άλλη, μεγάλες ευρωπαϊκές χώρες αλλά και παγκοσμίως, προχωρούν σε τοπικά lockdown, καθώς δυσκολεύει στο δεύτερο κύμα αυτή η παγκόσμια υγειονομική κρίση», υπογράμμισε ο κ. Κικίλιας.\nΕπίσης, υποστήριξε ότι εάν φοράμε μάσκα, εάν τηρούμε τους κανόνες και εάν βοηθήσουμε τις ευπαθείς ομάδες και προστατεύσουμε τους συνανθρώπους μας που αγαπάμε και νοιαζόμαστε, τα πράγματα θα πηγαίνουν καλύτερα.\n«Τα λελογισμένα μέτρα που πήραμε μέχρι τώρα και η συντριπτική πλειοψηφία των πολιτών που τα εφάρμοσαν, και τους ευχαριστώ πάρα πολύ, οδήγησαν στον περιορισμό των κρουσμάτων έναντι άλλων χωρών. Βοήθησαν να "φρενάρει" ο ιός και να περιοριστεί, σε σχέση με αυτό το οποίο βλέπουμε παγκοσμίως. Οφείλει κανείς να το συγκρίνει, γιατί δείχνει την επικινδυνότητα του ιού, το ότι μεταδίδεται και από ασυμπτωματικούς συμπολίτες μας, για αυτό είναι πολύ επικίνδυνος, και τη ζημιά που μπορεί να κάνει σε ζωτικά όργανά μας και την απειλή για την ανθρώπινη ζωή», παρατήρησε.\nΟ υπουργός Υγείας ανέφερε ότι οι αποφάσεις θα συνεχίσουν να λαμβάνονται με ψυχραιμία, με προσοχή, χωρίς να προτρέχουμε και χωρίς να βιαζόμαστε, παίρνοντας πάντα την κοινή συνισταμένη των απόψεών της Επιτροπής. «Έχουμε κορυφαίους, εξαιρετικούς επιστήμονες, τους καλύτερους των καλυτέρων, τους οποίους σέβομαι και τιμώ, για αυτό και έφτιαξα αυτήν την Επιτροπή. Ο καθένας έχει την άποψή του, πολλοί την εκφέρουν και δημοσίως. Δεν ταυτίζονται απολύτως οι απόψεις και αυτό είναι λογικό και θεμιτό όταν βάζεις 31 ανθρώπους μέσα σε μία Επιτροπή. Η κοινή συνισταμένη των απόψεών τους, και αυτή είναι η ιδιαιτερότητα και η μαγεία αυτής της Επιτροπής, είναι τελικά η εισήγηση που κάνουν οι επιστήμονές μας στην κυβέρνηση», σημείωσε.\n"Αξίζει να παλέψουμε όλοι μαζί σαν κοινωνία μέχρι να έρθει το εμβόλιο "\n«Αξίζει να παλέψουμε σαν κοινωνία, να βοηθήσουμε ο ένας τον άλλον, να πάμε χέρι-χέρι σε αυτήν την προσπάθεια, μέχρι να έρθει το εμβόλιο και να μπορέσουμε να γυρίσουμε σε μία μερική κανονικότητα. Αξίζει τον κόπο να παλέψουμε όλοι μαζί για αυτόν τον σκοπό. Δεν με ενδιαφέρει το κομματικό, δεν με ενδιαφέρουν τα credits στην κυβέρνηση ή η κριτική στην αντιπολίτευση. Με ενδιαφέρουν οι συμπολίτες μου και είμαι ταγμένος στο να υπηρετήσω αυτόν το σκοπό. Να σώσουμε έστω και μία ανθρώπινη ζωή», τόνισε ο κ. Κικίλιας.\nΌπως πρόσθεσε, γίνεται μία παγκόσμια προσπάθεια, ένα παγκόσμιο ράλι -τεχνολογίας και επιστήμης- των εταιρειών για να μπορέσουν να φτάσουν στη φάση 3 και 4 του εμβολίου, να πάρουν άδεια, με όλους τους κανόνες ασφαλείας, έτσι ώστε να μπορέσουμε να έχουμε εμβόλιο.\n«Η πληροφόρηση που έχουμε ως Ευρωπαϊκή Επιτροπή και Ευρωπαϊκή Ένωση, αλλά και ως χώρα, από κορυφαίες εταιρείες που τρέχουν τα εμβόλιά τους στη φάση 3 είναι ότι μπορούμε να έχουμε θετικά νέα στο τέλος της χρονιάς ή στην αρχή της επόμενης χρονιάς. Άρα, λοιπόν, η μερική επιστροφή στην κανονικότητα θα έρθει με τη δυνατότητα να εμβολιάσουμε τις ευπαθείς ομάδες και τους υγειονομικούς πρώτα και να χτίσουμε ένα τείχος ανοσίας και για την COVID. Οι παραγγελίες γίνονται από την ΕΕ με αλγόριθμο ανάλογα με το ποσοστό των κατοίκων της κάθε χώρας. Θα μοιραστούν τα εμβόλια την ίδια χρονική στιγμή σε όλες τις ευρωπαϊκές χώρες. Δηλαδή, την ίδια εποχή που θα πάρουμε εμείς το εμβόλιο, θα το πάρουν οι Γάλλοι, οι Γερμανοί και όλα τα κράτη-μέλη», επεσήμανε ο υπουργός Υγείας.\n"Η αγάπη του Θεού στους ανθρώπους μεταφράζεται στην αλληλεγγύη προς τους συνανθρώπους μας"\n«Δεν σχολιάζω θέματα πίστης. Σε ό,τι έχει να κάνει όμως με τις αποφάσεις της οργανωμένης πολιτείας, αυτές έχουν ληφθεί σε συνεργασία με την εκκλησία, οι οποίες και εφαρμόζονται. Μιλάμε για την αγάπη του Θεού στους ανθρώπους. Και η αγάπη αυτή σημαίνει και μεταφράζεται στο να έχουμε αλληλεγγύη και να προστατεύουμε τους συνανθρώπους μας, ειδικά αυτούς οι οποίοι έχουν την ανάγκη μας. Η έκκληση προς όλους, ανεξαιρέτως, είναι να αγαπάμε τον διπλανό μας, να τον προστατεύουμε και να νοιαζόμαστε για αυτόν. Είναι σίγουρο ότι έτσι θα τα καταφέρουμε πολύ καλύτερα ως κοινωνία», κατέληξε ο κ. Κικίλιας.\nΚορονοϊόςΒασίλης ΚικίλιαςΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑπανδημίαεμβολιο κατά του κορονοιού\nΥΓΕΙΑ - ΠΕΡΙΒΑΛΛΟΝ Σήμερα19:29\nΓώγος: αυξημένη η διασπορά κορονοϊού μεταξύ συγγενών και συναδέλφων\nΥΓΕΙΑ - ΠΕΡΙΒΑΛΛΟΝ Σήμερα19:28\nΑποκλειστικά στον ΑΝΤ1: το σχέδιο για τον εμβολιασμό κατά του κορονοϊού στην Ελλάδα\nΘρήνος για τους ασθενείς που πεθαίνουν από κορονοϊό


Gun For Hire Shooting Range (Woodland Park, Νιού Τζέρσεϊ) - Κριτικές\nGun For Hire Shooting Range: Εστιατόρια στην περιοχή\nΔραστηριότητες κοντά σε: Gun For Hire Shooting Range\nGun For Hire Shooting Range, Woodland Park - Κριτικές\nΝο 1 από 4 δραστηριότητες - Woodland Park\nΤο αγαπημένο μας σειρά\nΠιστόλι για αυτοκινήτου είναι το αγαπημένο μας σκοπευτήριο. Το μέρος είναι καθαρό, καλά οργανωμένη και θυρίδα ασφαλείας. Υπέροχο μέρος για κάθε επίπεδο άνεσης. Ο σύζυγός μου είναι πολύ πιο έμπειροι από ό,τι είμαι, όμως, θα αισθανόμουν άνετα πρόκειται εδώ για τη δική μου. Όλοι έχω...έρθει σε επαφή με το έμπειρο και εξυπηρετικό.Περισσότερα\nΜια υπέροχη εμπειρία! Ως αρχάριους, το προσωπικό ήταν πολύ εξυπηρετικό, εξηγώντας τους κανόνες από τη στιγμή που μπαίνεις μέσα στο γραφείο θυρωρείου μέχρι το μετρητή ενοικίασης και πραγματική σκοπευτήριο. Θα συνιστούσα αυτό το μέρος σε όλους.\nΠρώτη φορά shooter, μεγάλη ημερομηνία κατά τη διάρκεια της νύχτας!\nΗ εγκατάσταση είναι καταπληκτική και το προσωπικό είναι πολύ ενημερωμένο. Ένιωσα πολύ ασφαλής. Η εγκατάσταση ήταν πολύ καθαρό και στολισμένα με εικόνες και βραβεία. Όταν ήρθε η ώρα για να αγοράσετε/μίσθωμα τι ήθελες, κόστος πολλά χρήματα! ! ! Δεν μπορούσα να το πιστέψω όταν είπαν...ο σύντροφός μου. Πίστευα ότι το κόστος ήταν υψηλό, αλλά αποφάσισε να αφήσω έτσι γιατί αυτή ήταν η πρώτη μου φορά αυτόν τον τρόπο. Με αυτό το δεδομένο, θα ήθελα να τεθεί οπωσδήποτε ξανά, διότι προτιμώ να αισθάνονται ασφαλείς περίπου 25 άνθρωποι φύλαγαν όπλα λήψης, τότε πληρώνει το ήμισυ του ποσού αυτού και ότι φοβόμουνα κάτι συμβαίνει κατά λάθος.Περισσότερα\nΒ.Hakimah ημέρα εορτασμού\nΓιορτή γενεθλίων για τον φίλο μου Hakimah. Έτσι, αποφάσισε ότι ήθελε να δοκιμάσετε αυτό το μέρος και θα πρέπει να πω, μολονότι φοβόμουνα ήταν υπέροχα με φίλους. Το προσωπικό ήταν πολύ φιλικό και εξυπηρετικό.\nΠολύ ασφαλές μέρος για πρακτική και απολαύστε το χρόνο σας με την οικογένειά σας και το λάτρεψα, big συνεγκατάσταση των πυροβόλων όπλων για να διαλέξετε\nΜεγάλο εύρος για εσωτερική λήψη- Πεπειραμένος άτομα\nΚαλά διοικούμενο μέρος δεν απέχει πολύ από το σπίτι μου. Εκπαιδευτές και το προσωπικό είναι φιλικό και έμπειρο. Οε χρόνους απενεργοποίησης καθώς μερικές φορές το περιμένετε να είναι μακρύς. Τα σαββατοκύριακα, καλέστε πρώτα αν δεν είστε πολύ μακριά - μόνο και μόνο για να δούμε...πώς θα αγοράσετε. Έχουν όπλα για να νοικιάσετε, πυρομαχικά και στόχοι - ωτασπίδες, πρέπει να φοράτε προστατευτικά γυαλιά. Όλες οι διαθέσιμες.Περισσότερα\nΕξαιρετική νυχτερινή ημερομηνίας μέρος, το προσωπικό είναι τόσο φιλικό και εξυπηρετικό. Το μέρος έχει πολλά στοιχεία τα οποία προσφέρουν και θα σας καθοδηγήσει στις μεγάλες υπάρχουν εφόδια.\nΑυτή η τοποθεσία είναι κοντά σε σημεία ενδιαφέροντος όπως: Νέα Υόρκη! Μπορείτε να εγγραφείτε και να τις πληροφορίες σας τεκμηριώνεται σε αυτή την τοποθεσία! Χρειάστηκαν περίπου 10 λεπτά για να έχετε καταθέσει έγγραφες διαδικασίες! Στη συνέχεια, κατόπιν παραγγελίας του είδους πιστόλια και πιστόλια πήρε περίπου...15 λεπτά λόγω τιμολόγηση! Για να προμηθευτείτε ένα εκπαιδευτή, αλλά κοστίζουν. Αυτή είναι μια εσωτερική τοποθεσία! Για να λάβετε μια lane, αλλά κοστίζουν. Για να εγγράψετε στο χαρτί, αλλά κοστίζει χρήματα. Συνολικά, αναμένεται να αποφέρει πολλά χρήματα για να διασκεδάσετε!Περισσότερα\nΥπέροχο μέρος για μια πρακτική\nΚαθαρίστε, ευάερο, και καλά - εκτελέστε ξανά, το μέρος είναι μία από τις λίγες διαθέσιμες στο North Jersey. Με το έμπειρο και εξυπηρετικό προσωπικό, αυτό το μέρος είναι μια νίκη κάθε φορά που πάω.\nΜπορούμε πάντα να θέλετε να δοκιμάσετε τη λήψη . Αγόρασα το κουπόνι για τον σύζυγό μου γενέθλια, είναι εντελώς αξίζει τον κόπο! Το κουπόνι είναι $ 159 εκ των οποίων οι δύο τύποι πιστόλι : 19 Glock και AR - 15 , τέσσερα πλαίσια πυρομαχικά,...τρεις στόχους, δύο προσφέρθησαν φανελάκια και δύο τατουάζ! Για πρώτη φορά, πολύ καλή προσφορά! Και προφανώς το λατρεύουμε και καλά! Θα έρθω ξανά στο μέλλον!Περισσότερα\nΔείτε όλα τα κοντινά ξενοδοχείαΔείτε και τα 38 κοντινά εστιατόριαΔείτε και τα 4 κοντινά αξιοθέατα\nΛάβετε γρήγορα απαντήσεις από το προσωπικό του Gun For Hire Shooting Range και από προηγούμενους επισκέπτες.


Βασίλης Ν. Πης, Άποψη του κόσμου από τη Λεωφόρο των Προσφύγων  – στάχτες\nΔημοσιεύθηκε την 30/08/2015 09/12/2018 από SF\nΑνήσυχες Ημέρες του Αυγούστου\nKαλώς ήλθατε στην Κω. Είναι μια υπέροχη μέρα• όχι όμως για όλους. Τις τελευταίες νύχτες η ζέστη γινόταν αφόρητη, μαζί με την υγρασία. Το θερμόμετρο έδειχνε 38ο βαθμούς Κελσίου και τις νύχτες δεν έπεφτε κάτω από 29ο βαθμούς. Κατά μήκος του Μεσαιωνικού Κάστρου και της Λεωφόρου των Φοινίκων, νεοεισερχόμενοι πρόσφυγες από τα παράλια της Τουρκίας, έχουν κατασκηνώσει πάνω σε αυτοσχέδια καταλύματα από χαρτόκουτα και πρόχειρες σκηνές. Οι περισσότεροι προέρχονται από την Συρία. Μεταξύ αυτών βρίσκονται μικρά παιδιά, έφηβοι και αρκετοί νέοι. Οι γυναίκες, παρόλη της αφόρητη ζέστη φορούσαν μαντίλες τυλιγμένες στο κεφάλι τους σαν κεφαλόδεσμο, όπως και τα νεαρά κορίτσια. Ήταν εκτεθειμένοι σε θερμικό φόρτο και το μόνο που είχαν στην διάθεσή τους ήταν μια βρύση για να ξεπλένουν το θαλασσινό αλάτι, αφού κατά την διάρκειας της ημέρας, έκαναν βουτιές κάτω από το Διοικητήριο της Αστυνομικής Υποδιεύθυνσης και του Επαρχείου Κω.\nΈτσι αποφάσισε να δράσει ο γιατρός, γνωστός με το όνομα Έκτορας. Ζούσε στην άκρη της πόλης, ανάμεσα σε πασχαλιές, φίκους και αλεξανδρινά δένδρα. Ωστόσο κυκλοφορούσε τις νύχτες μαζί με άλλους γιατρούς από τη Ύπατη Αρμοστεία του ΟΗΕ και τους Γιατρούς Χωρίς Σύνορα, σαν ναυαγοσώστης, προσπαθώντας να περιθάλψει τους πρόσφυγες.\nΟι κούνιες για τα μωρά ήταν αυτοσχέδιες, με μαντίλια δεμένες στην άκρη του δέντρων. Αυτοί που κινδύνευαν περισσότερο από τη ζέστη ήταν οι ηλικιωμένοι, τα βρέφη και τα νήπια. Κάθε τόσο ο γιατρός αντιμετώπιζε φαινόμενα όπως την κούραση, τη ζαλάδα, την αδυναμία, τον πονοκέφαλο, τη ναυτία και τις μυϊκές κράμπες, ανάμεσα στον πληθυσμό που ζούσε στο ύπαιθρο κατά μήκος της Λεωφόρου των Φοινίκων και της Βασιλέως Γεωργίου. Σαν να βρίσκεσαι μέσα σε αναμμένο φούρνο που ο διακόπτης είναι κολλημένους στους 38ο Κελσίου, ψιθύριζε.\nΟι περισσότεροι έμπαιναν στα μαγαζιά, όπως στο Πόρτο Καφέ στην προβλήτα του λιμανιού και ζητούσαν χαμάμ, πρίζες για να φορτίσουν τα κινητά τους, ψαλίδια και ξυραφάκια. Τα παιδιά αναζητούταν εναγωνίως μπισκότα, καραμέλες, παγωτά, γλειφιτζούρια και τσίχλες. Οι γυναίκες, φορώντας το μαντήλι στο κεφάλι τους και με την διαρκή έκφραση απόρριψης στο βλέμμα τους, στο υπαίθριο κομμωτήριο έφτιαχναν τα μαλλιά τους, ενώ ψηνόντουσαν με τις ώρες κάτω απ τον καυτό ήλιο του Ιουλίου.\nΚάθε βράδυ οι γιατροί, έπαιρναν τα ανδρικά ηλεκτρικά ποδήλατά τους, με το μοτέρ στην πεταλιέρα για καλύτερη κατανομή βάρους, αυτονομία 90 χιλιόμετρα, μέση ωριαία ταχύτητα τα 25 χιλιόμετρα, ενώ στο τιμόνι διέθεταν ένδειξη μπαταρίας. Τα ποδήλατα ήταν από αλουμίνιο και πρόσφεραν εμπρόσθια ανάρτηση με κλείδωμα, 10 εξωτερικές ταχύτητες, υδραυλικά δισκόφρενα, σχάρα, φτερά, φώτα με εσωτερικό δυναμό, ρυθμιζόμενο λαιμό, και μοίραζαν νερό και φάρμακα.\nΟ Έκτορας, μαζί με τους άλλους γιατρούς είχαν περιθάλψει πάνω από 500 πρόσφυγες, με φακούς και με τα ιατρικά σακίδια πρώτης ανάγκης, κουμπωμένα στη σχάρα των ποδηλάτων. Όπως δηλώνει σήμερα στα τοπικά μέσα ενημέρωσης και στον τοπικό Τύπο, αυτό που τον κινητοποίησε ήταν ο ολοένα και αυξανόμενος αριθμός ανθρώπων δίχως στέγη για πολλές νύχτες, δίχως πρόσβαση σε τουαλέτες και ντους, δίχως φροντίδα για τους πιο ευάλωτους όπως τα παιδιά, οι έγκυες, οι ηλικιωμένοι, που κοιμόντουσαν κάτω από την γέφυρα του Μεσαιωνικού Κάστρου της πόλης και ήταν εκτεθειμένοι σε κοινή θέα.\nΌταν ξημέρωνε και ο δυτικός ορίζοντας θόλωνε από την κόκκινη υγρασία που ανέβαινε από τη θάλασσα, τότε που αποχωρούσαν οι μπαρόβιοι με κυρτωμένες τις πλάτες από τα μπαράκια της οδού Ναυκλήρου και έφτανε το Blue Star από τον Πειραιά στην προβλήτα του λιμανιού της Κω, μπροστά στο Μεσαιωνικό Κάστρο, δημιουργώντας ένα ελαφρύ κυματισμό στη θάλασσα, ο γιατρός Έκτορας αναρωτιόταν, αφού σκούπιζε τον ιδρώτα στο κούτελό του με την ανάστροφη του δεξιού χεριού του, αν έσωσε τα τελευταία απομεινάρια από την ανθρώπινη αξιοπρέπεια. Αν σε αυτήν την αναζήτηση για μια καλύτερη χώρα να ζήσουν, πιο ειρηνική από αυτή που ζούσαν, πιο ανθρώπινη, χωρίς να παραβιάζονται τα ανθρώπινα δικαιώματα, χωρίς πόλεμο, σε αυτήν την Ευρώπη που δεν έχει χάσει ακόμα την ανθρωπιά της, τουλάχιστον αναρωτιόταν αν αυτοί οι άνθρωποι θα έχουν μια δεύτερη ευκαιρία πάνω στη γη για να ζήσουν, αν έφταναν σε μια νέα Ιθάκη. Άραγε η σιωπή του ηττημένου είναι δυνατότερη από το θρίαμβο του νικητή;\n©Βασίλης Ν. Πης\nΦωτο: Από Aftodioikisi.gr


Βίνσεντ Βαν Γκογκ Πολ Γκογκέν: Μια επιστολή εκατοντάδων χιλιάδων ευρώ και οι περίεργες ιστορίες γύρω από το κομμένο αυτί | mivida.gr\nΑυτοπροσωπογραφία του Βαν Γκογκ με κομμένο αυτί\nΒίνσεντ Βαν Γκογκ Πολ Γκογκέν: Μια επιστολή εκατοντάδων χιλιάδων ευρώ και οι περίεργες ιστορίες γύρω από το κομμένο αυτί\nΤάνια Γκιώση 18.06.2020\nMIVIDA / ΤΕΧΝΗ / Βίνσεντ Βαν Γκογκ Πολ Γκογκέν: Μια επιστολή εκατοντάδων χιλιάδων ευρώ και οι περίεργες ιστορίες γύρω από το κομμένο αυτί\nΜια σπάνια επιστολή γραμμένη από τον Βίνσεντ Βαν Γκογκ και τον Πολ Γκογκέν πωλήθηκε στην τιμή των 210.600 ευρώ\nΤην επιστολή που φέρει τις υπογραφές και των δύο, έγραψαν ο Βίνσεντ Βαν Γκογκ και ο Πολ Γκογκέν, στην οποία μαρτυρούν τον αμοιβαίο θαυμασμό τους και ένα κοινό όραμα της μελλοντικής αναβίωσης της μοντέρνας τέχνης. Το Μουσείο Βαν Γκογκ στο Άμστερνταμ απέκτησε την επιστολή που βγήκε σε πλειστηριασμό στον γαλλικό οίκο Ντρουό.\nΗ ιδιόχειρη επιστολή, είναι γραμμένη με μελάνι σε τετραγωνισμένο χαρτί, που περιλαμβάνει τις υπογραφές και των δυο καλλιτεχνών, απευθύνεται στον φίλο τους ζωγράφο Εμίλ Μπερνάρ από την Αρλ, την 1η/2 Νοεμβρίου 1888 και αναφέρει συζητήσεις που είναι σε εξέλιξη για μια «ένωση ζωγράφων».\nΤο σπάνιο κοινό κείμενο περιγράφει τις δημιουργικές συζητήσεις για την τέχνη και την έμπνευση που είχαν από τις επισκέψεις τους στα μπουρδέλα της περιοχής ο Βίνσεντ Βαν Γκογκ με τον Πολ Γκογκέν.\n«Εγώ που πιστεύω σίγουρα στη δυνατότητα μιας τεράστιας αναγέννησης της τέχνης, μου φαίνεται ότι εμείς οι ίδιοι λειτουργούμε μόνο ως μεσάζοντες», γράφει ο Βαν Γκογκ. «Μόνο μια επόμενη γενιά θα καταφέρει να ζήσει ειρηνικά», προβλέπει στην επιστολή προς τον «επιστήθιο φίλο του Μπερνάρ». Ο Βαν Γκογκ αφήνει την τελευταία σελίδα στον Πολ Γκογκέν, ο οποίος με τη σειρά του γράφει ότι συμμερίζεται την ιδέα του Ολλανδού φίλου του για την αναγέννηση της art nouveau.\nΗ φιλία και οι διαφορετικές θεωρίες για το κομμένο αυτί\nΟ Γκογκέν έφτασε στην Αρλ, από όπου στάλθηκε η επιστολή για να μείνει μαζί με τον Βαν Γκογκ, ο οποίος τον θεωρούσε ίσως τον μόνο άνθρωπο με τον οποίο μπορεί να κάνει δημιουργικές συζητήσεις περί τέχνης. Ο σπάνιος καλλιτεχνικός αυτός διάλογος και η σχέση τους διακόπηκε μετά από το διάσημο ανάμεσα σε ιστορικούς τέχνης και για οποίο έχουν διατυπωθεί πολλές θεωρίες- περιστατικό του κομμένου αυτιού του Βαν Γκογκ, κάτι που αποτυπώθηκε και στη διάσημη αυτοπροσωπογραφία του με το κεφάλι του δεμένο με επίδεσμο. Ο Βαν Γκογκ περιέγραφε τον Γκογκέν ως ένα άσπιλο δημιούργημα με τα ένστικτα ενός άγριου θηρίου. Με τον Γκογκέν, το αίμα και το σεξ έχουν το προβάδισμα έναντι της φιλοδοξίας, γράφει στην επιστολή.\nΗ αρχή της συμβίωσης ήταν αρμονική με τους δυο τους να κάνουν βόλτες στην περιοχή και τακτικές επισκέψεις στα μπουρδέλα της Αρλ. Σύμφωνα με τον συγγραφέα η κατάσταση άρχισε να αλλάζει όταν ο Γκογκέν συνειδητοποίησε ότι ο συγκάτοικός του μετεωριζόταν πάνω στην άβυσσο της τρέλας. H ακριβής αιτία για την εσωτερική ταραχή του Βαν Γκογκ έχει υπάρξει θέμα πολλών συζητήσεων και εικασιών με διαγνώσεις που κυμαίνονται από γλαύκωμα, βαριά ηλίαση, αλκοολισμό (αψέντι), σύφιλη και σχιζοφρένεια.\nΤο κίτρινο σπίτι στην Αρλ\nΟ Βαν Γκογκ μη έχοντας πουλήσει έναν πίνακα ένιωθε την απόρριψη και αυτό τον βύθιζε σε μια διαρκή κατάθλιψη που εκδηλωνόταν με μεγάλες κρίσεις. Η σχέση τους άρχισε να μοιάζει με ηφαίστειο έτοιμο να εκραγεί. Οι καλλιτεχνικές διαφορές τους επιδείνωναν την κατάσταση και ο Γκογκέν άρχισε να τρομάζει τις νύχτες όταν ο Βαν Γκογκ έμπαινε στο δωμάτιό του και τριγύριζε όλη νύχτα. H κρίση στη σχέση τους κορυφώθηκε όταν ο Βαν Γκογκ άδειασε ένα ποτήρι αψέντι στο πρόσωπο του Γκογκέν. Λίγες μέρες αργότερα επιτέθηκε στον φίλο του και ο Γκογκέν αποφάσισε να αφήσει το κοινό τους κατάλυμα και να μείνει σε ξενοδοχείο.\nΟ Βαν Γκογκ βυθισμένος στην τρέλα του άρπαξε ένα ξυράφι και έκοψε το αυτί του, ραντίζοντας τριγύρω με αίμα. Το τύλιξε σε μια εφημερίδα και το πρόσφερε σε μια πόρνη, ονόματι Ραχήλ, ζητώντας της να το «φυλάξει προσεκτικά». Μετά εξαφανίστηκε, αλλά δεν πρόβαλε καμία αντίσταση στους αστυνομικούς, όταν εισέβαλαν στο σπίτι και τον πήγαν στο νοσοκομείο.\nΜια άλλη θεωρία αναφέρει ότι ο Βαν Γκογκ εμφανίζεται ως ψυχικά εύθραυστος, καβγατζής και μέθυσος, αλλά και ως ένας πιστός φίλος που πήρε το μυστικό του Γκογκέν στον τάφο του. Δηλαδή ο Γκογκέν που ήταν και ερασιτέχνης ξιφομάχος πήρε τη βαλίτσα του για να επιστρέψει στο Παρίσι και στον δρόμο διαπληκτίστηκε με τον Βαν Γκογκ, και, χρησιμοποιώντας το ξίφος του, έκοψε ένα κομμάτι από το αυτί του φίλου του που βρισκόταν σε έξαλλη κατάσταση.\nΟ Πολ Γκογκέν\nΌποια και είναι η αλήθεια το αποτέλεσμα είναι ότι οι δύο ζωγράφοι δεν ξανασυναντήθηκαν. Ο Γκογκέν επέστρεψε στο Παρίσι και μετά πήγε στην Ταϊτή. Ο Βαν Γκογκ κλείστηκε σε ψυχιατρικό ίδρυμα και μετά μετακόμισε στο Οβέρ Σιρ-Ουάζ, ένα χωριό κοντά στο Παρίσι. Έπειτα από μια τελευταία έκρηξη δημιουργικότητας, κατά την οποία ζωγράφισε 70 πίνακες σε 70 ημέρες, αυτοπυροβολήθηκε στις 27 Ιουλίου 1889 και πέθανε δύο ημέρες αργότερα, σε ηλικία 37 ετών.


από prodromos » Κυρ 11 Μάιος 2008, 02:39\nΕγγραφή: Τρί 18 Δεκ 2007, 18:41\nαπό prodromos » Κυρ 11 Μάιος 2008, 02:44\nαπό free4 » Κυρ 11 Μάιος 2008, 03:23\nΑΥΤΑ ΝΑ ΤΑ ΒΛΕΠΟΥΝ ΚΑΠΟΙΟΙ ΠΟΥ ΔΕΝ ΑΝΑΓΝΩΡΙΖΟΥΝ ΤΗ ΜΙΚΡΑΣΙΑΤΙΚΗ ΚΑΤΑΣΤΡΟΦΗ.....\nαπό Yiankos » Κυρ 11 Μάιος 2008, 11:03\nαπό Platon » Κυρ 11 Μάιος 2008, 11:14\nΕκθέσεις, τηλεγραφήματα και επιστολές των ποντιακών οργανώσεων ζητούσαν επέμβαση της Ελλάδας και των Ευρωπαϊκών δυνάμεων για τη σωτηρία του εναπομείναντος ποντιακού ελληνισμού. Η τρομοκρατία, τα εργατικά τάγματα, οι εξορίες, οι κρεμάλες, οι πυρπολήσεις των χωριών, οι βιασμοί, οι δολοφονίες ανάγκασαν τους Έλληνες του Πόντου να ανεβούν στα βουνά οργανώνοντας αντάρτικο για την προστασία του αμάχου πληθυσμού.\nΣτις 24 Φεβρουαρίου 1994 ψηφίστηκε από τη Βουλή των Ελλήνων η ανακήρυξη της 19ης Μαΐου ως "Ημέρα Μνήμης για τη Γενοκτονία των Ελλήνων στο Μικρασιατικό Πόντο", ημέρα που στην Τουρκία αποτελεί εθνική γιορτή της τουρκικής νεολαίας. Η 19η Μαΐου αποτελεί την ημέρα που ο Μουσταφά Κεμάλ αποβιβάστηκε στην Σαμψούντα και ξεκίνησε η δεύτερη φάση της ποντιακής γενοκτονίας. Όμως η διεκδίκηση του αιτήματος της διεθνούς αναγνώρισης της ποντιακής γενοκτονίας από το τουρκικό κράτος και τη διεθνή κοινότητα πρέπει να συνεχιστεί και να ενταθεί, ώστε να υπάρξει τουλάχιστον η ηθική δικαίωση των Ποντίων, με την διεθνή αποκάλυψη των τραγικών και εγκληματικών γεγονότων που συνέβησαν σε βάρος του ποντιακού ελληνισμού.\nαπό trelogiatros » Κυρ 11 Μάιος 2008, 12:03\nΑυτά πρέπει να τα βλέπουμε όλοι μας και να ευαισθητοποιηθούμε ώστε να προσπαθήσουμε να μην ξανασυμβούν ποτέ τέτοια πράγματα και μίση και θηριωδίες μεταξύ λαών.\nαπό Yiankos » Κυρ 11 Μάιος 2008, 13:05\nPlaton έγραψε: ...\nΠολλά χρόνεα εν μπροστά, πολλά χρόνεα εν μπροστά\nπολλά χρόνεα εν μπροστά, τετρακόσια παραπάν τετρακόσια παραπάν\nΈρθεν έναν άστρο γαϊτάν, έρθεν έναν άστρο γαϊτάν\nερθεν έναν άστρο γαϊτάν και εγέντανε Τουρκάν και εγέντανε Τουρκάν\nΟ Σουλτάνον έλεεν, ο Σουλτάνον έλεε\nο Σουλτάνον έλεεν δεν κι λογαριάσκουμαι, δεν κι λογαριάσκουμαι\nή θα ήνουστουν Τουρκάν, ή θα ήνουστουν Τουρκάν\nή θα ήνουστουν Τουρκάν ή εσάς θα σπάζομαι, ή εσάς θα σπάζομαι\nΠολλοί πίστην έλλαξαν, πολλοί πίστην έλλαξαν\nπολλοί πίστην έλλαξαν τη γλώσσα κι ενέσπαλαν, τη γλώσσα κι ενέσπαλαν\nσιντζενέ Ποντιακά, σιντζενέ Ποντιακά\nσιντζενέ Ποντιακά εξέρνε και τα Τούρκικα, εξέρνε και τα Τούρκικα\nΠόλλοι πίστην έλλαξαν, πολλοί πίστην έλλαξαν\nπολλοί πίστην έλλαξαν ένταν Μωαμεθανοί, ένταν Μωαμεθανοί\nε παιδία απές σαντίτς, ε παιδία απές σαντίτς\nε παιδία απές σαντίτς είναι κρυφοχριστανοί, είναι κρυφοχριστιανοί!\nΥγ: Συγγνώμη για τα λάθη, διορθώστε τα όποιος ξέρει καλά το τραγούδι!\nαπό Platon » Κυρ 11 Μάιος 2008, 14:57\nΠολύ ωραίο αδερφέ Γιάνκο...\nΔεν το γνώριζα αυτό, είναι πολύ όμορφο και συγκινητικό. Κι από όσα ποντιακά γνωρίζω είναι σωστά γραμμένο...και ακόμη κι αν δεν ήταν, οποιος θέλει να καταλάβει, καταλαβαίνει.\nαπό apextos28 » Κυρ 11 Μάιος 2008, 15:49\nΕγγραφή: Σάβ 08 Δεκ 2007, 00:47\nαπό savic » Κυρ 11 Μάιος 2008, 17:33\nΕπειδή πλησιάζει η 19η ΜΑΪΟΥ για να μην ξεχνιόμαστε:\nhttp://www.youtube.com/watch?v=YRc2D-XJ ... re=related\nhttp://www.youtube.com/watch?v=sgJ7Ueym ... re=related\nΤΡΑΓΟΥΔΑΕΙ ΚΑΙ ΠΑΙΖΕΙ ΛΥΡΑ Ο ΓΙΩΡΓΟΣ ΑΜΑΡΑΝΤΙΔΗΣ.\nΠΑΟΚ, ΞΕΡΙΖΩΜΟΣ, ΠΟΝΤΟΣ, ΚΩΝΣΤΑΝΤΙΝΟΥΠΟΛΗ, ΜΙΚΡΑ ΑΣΙΑ, ΕΛΛΑΔΑ.\nαπό Platon » Δευτ 19 Μάιος 2008, 00:59\nΠΡΟΣΦΥΓΕΣ ΣΤΗ ΘΕΣΣΑΛΟΝΙΚΗ (1915-1925)\nΗ Μικρασιατική Καταστροφή υπήρξε μια ελληνική τραγωδία, ίσως μοναδική στην ιστορία του ελληνικού έθνους. Πολλοί δικαιολογημένα τη θεωρούν ως τη μεγαλύτερη και χειρότερη καταστροφή για τον ελληνισμό, μετά τη πτώση της Κωνσταντινούπολης το 1453.\nΗ Μικρασιατική καταστροφή έγινε το 1922 μετά τον Α’ Παγκόσμιο πόλεμο. Οι Τούρκοι όντας ξεσηκωμένοι από τον καινούριο τους αρχηγό, τον Κεμάλ Ατατούρκ, και έχοντας την υποστήριξη των συμμάχων αποφασίζουν να διώξουν όλους τους Έλληνες από την Μικρά Ασία. Λεηλατούν όλες τις ελληνικές περιοχές και η μόνη ελπίδα των Ελλήνων ήταν να φύγουν για την Ελλάδα. Όσοι αρνούνταν να φύγουν σφάζονταν, οι άντρες από 18-35 ετών φυλακίζονταν και οι γυναίκες βιάζονταν ή κρατούνταν ως δούλες.\nΤην περίοδο 1922-1924 φθάνουν στη Θεσσαλονίκη πάνω από 270.000 πρόσφυγες που έμελλε να αποτελέσουν τον πυρήνα για ανάπτυξη και πρόοδο. Η περίοδος Ειρήνης, που άρχισε για τους πρόσφυγες μόλις το ‘22, βρήκε την Ελλάδα σε τρομερό οικονομικό αδιέξοδο, να αγωνιά για να συμμαζέψει και να αποκαταστήσει, στη νέα άγνωστη πατρίδα, τις εκατοντάδες προσφυγικές οικογένειες, που ξεριζώθηκαν τόσο απότομα από τις προαιώνιες εστίες τους και έδιναν καθημερινές και ασταμάτητες μάχες για τον επιούσιο και για στοιχειώδη ζωή. Η πόλη μας αγκάλιασε στοργικά τον μεγαλύτερο αριθμό προσφύγων που κατέφυγαν στην Ελλάδα, τους στέγασε όπως-όπως, τους τάισε απ’ το υστέρημά της και τους πολιτογράφησε οριστικά.\nΓια τη Θεσσαλονίκη, ο ερχομός και η εγκατάσταση των προσφύγων αποτελεί σημαντικό γεγονός. Τα καράβια, καθημερινά, άδειαζαν νύχτα μέρα πλήθη από ρακένδυτους πρόσφυγες στο λιμάνι.\nΚανένα πρόγραμμα και καμία ιδιαίτερη μέριμνα δεν είχε ληφθεί για τα καραβάνια των προσφύγων, που οι στερήσεις και η πείνα μαζί με τις κακουχίες και τις σκληρές περιπέτειες που πέρασαν ήταν αποτυπωμένη με θλίψη στα κουρασμένα πρόσωπά τους. Η ελονοσία θέριζε κυριολεκτικά, καθημερινά σημειώνονταν 50 περίπου θάνατοι προσφύγων απ’ την αρρώστια αυτήν και τις κακουχίες.\nΤεράστιο για τις ελληνικές αρχές το πρόβλημα της στέγης και του επισιτισμού μέσα στις γενικά δυσάρεστες συνθήκες που είχε δημιουργήσει η έκβαση του πόλεμου.\nΟι πρόσφυγες εγκαταστάθηκαν βιαστικά μέσα σε σκηνές. Οι μεγάλες κατασκηνώσεις που δημιουργήθηκαν έγιναν σύντομα συνοικισμοί και γρήγορα έδωσαν σημάδια αστικοποίησης. Σιγά-σιγά οι σκηνές αντικαταστάθηκαν από παράγκες και αργότερα άρχισαν να χτίζουν τα γνωστά πλινθόκτιστα σπίτια.\nΟι πρόσφυγες εγκαταστάθηκαν σε πολλά διαφορετικά μέρη στη Θεσσαλονίκη: Αμπελόκηπους, Αρετσού, Τούμπα, Νεάπολη, Νέο Κορδελιό, Ωραιόκαστρο, Καλαμαριά, Πανόραμα, Θέρμη, Περαία, Αγία Τριάδα, Νέους Επιβάτες, Νέα Μηχανιώνα, Νέα Καλλικράτεια, Χαριλάου, Νέα Μάλγαρα, Αγιο Αθανάσιο, Βαθύλακκο, Κάτω Σχολάρι και Πολίχνη. Οι προσφυγικοί αυτοί οικισμοί της Θεσσαλονίκης, εκτός από τις άλλες ευνοϊκές επιπτώσεις που είχαν και έχουν ακόμη περισσότερο σήμερα, δημιούργησαν μια ατμόσφαιρα καλής γειτονιάς η οποία εξάλειψε βαθμιαία τις πρώτες αντιδράσεις και ψυχρότητες , μεταξύ εντόπιων και προσφύγων.\nΤο κέντρο της προσφυγιάς όμως αποτέλεσε η παραλία της Αρεστούς και γενικότερα η Καλαμαριά, το τρομερό προσφυγοθάνειο, όπου ο χάρος και ο τύφος έστησαν το δίδυμο εργαστήρι του και θέριζαν ψυχές. Η Καλαμαριά ονομάστηκε Απολυμαντήριο, γιατί εκεί οδηγούνταν τα χιλιάδες ανθρώπινα ράκη για να καθαριστούν και να απαλλαγούν απ’ τις αρρώστιες, έτσι ώστε να μην κολλήσουν οι κάτοικοι της Θεσσαλονίκης.\nΜέσα σ' αυτές τις απερίγραπτες δυσκολίες και τις πιεστικές ανάγκες, το ''προσφυγικό πρόβλημα'', όπως καθιερώθηκε να λέγεται, ήταν το άμεσο πρόβλημα για το κράτος. Παρά τη δυσκολία στην αντιμετώπιση αυτού του ζοφερού προβλήματος το ελληνικό κράτος δεν έχασε την ορθή του κατεύθυνση.\nΣτη Θεσσαλονίκη , η προσφυγική πλημμυρίδα έβαλε την ευεργετική σφραγίδα της. Παρ’ όλο το πολεοδομικό χάος που δημιουργήθηκε, η εγκατάσταση των προσφυγικών συνοικιών στην πόλη προσέφερε στη συμπρωτεύουσα εντατική κίνηση, άφθονα εργατικά χέρια και νέα νοοτροπία ζωής.\nΧάρη στους πρόσφυγες δημιουργήθηκε μια νέα αγορά. Παρόλο που το προσφυγικό στοιχείο δε διέθετε πολλούς πόρους, δεν κατέφυγε στη λιτότητα, κάτι που θα ήταν δικαιολογημένο αλλά στην αύξηση αγορών. Η ζήτηση καταναλωτικών αγαθών επιταχυνόταν και η συναλλακτική κίνηση αύξαινε προοδευτικά. Σε αυτό βοήθησε όχι μόνο η νοοτροπία των προσφύγων να αποφύγουν την πενία και την πείνα, αλλά και το ελληνικό κράτος και η Επιτροπή Αποκαταστάσεως Προσφύγων (Ε.Α.Π.) που βοήθησε και σε χρήματα αλλά και σε είδος.\nΕπίσης, με τους πρόσφυγες άνοιξε για την βιομηχανία, την βιοτεχνία και τις υπηρεσίες ευρεία αγορά εργασίας. Οι πρόσφυγες των συνοικισμών στη Θεσσαλονίκη ενίσχυσαν την εμπορική και γενικά την οικονομική κίνηση της πόλης και αποτέλεσαν τη βάση της δημιουργίας υπαλληλικής και εργατικής τάξεως, πιο δυνατής απ’ ό,τι υπήρχε πριν από τον ερχομό τους.\nΑκόμη, με τον ερχομό των προσφύγων προκλήθηκε διαφοροποίηση στην πολιτική συνείδηση της Θεσσαλονίκης. Το προσφυγικό στοιχείο, με τη μεγάλη κινητικότητα του από χώρα σε χώρα και με την πείρα των διωγμών και της ανελεύθερης ζωής στην Τουρκία, έγινε φορέας προοδευτικών ιδεών.\nΟι πρόσφυγες δεν επέδρασαν θετικά μόνο στην οικονομική ζωή της χώρας. Επηρέασαν και την πνευματική της ζωή. Τις τέχνες, τα γράμματα και τις επιστήμες. Ένας μεγάλος λογοτέχνης της Μικρός Ασίας που διέπρεψε στην Ελλάδα κατακτώντας το πρώτο βραβείο Νόμπελ για τη χώρα μας ήταν ο Γιώργος Σεφέρης. Η Σοφία Βέμπο ήταν μια προσφυγοπούλα από την Μακεδονία, η οποία το 1940 καθιερώθηκε ως εθνική τραγουδίστρια. Ο Λογοθετίδης, ο μεγαλύτερος των ελλήνων κωμικών μετά τον πόλεμο, ήταν Μικρασιάτης, όπως επίσης και ο Ηλίας Βενέζης, ένας από τους μεγαλύτερους Έλληνες λογοτέχνες. Ακόμη ο πασίγνωστος Αριστοτέλης Ωνάσης γεννήθηκε στη Σμύρνη και μη ξεχνώντας ποτέ την ελληνική του καταγωγή, συνέβαλε σε μεγάλο βαθμό στην οικονομική ανάπτυξη της χώρας.\nΕκτός από όλα αυτά και στις ένοπλες Δυνάμεις της Ελλάδας διακρίνονταν σπουδαίοι Μικρασιάτες αξιωματικοί.\nΣτις 30 Ιανουαρίου 1923, στη Λωζάννη, υπογράφθηκε η πρώτη για το Διεθνές Δίκαιο σύμβαση για την αναγκαστική ανταλλαγή πληθυσμών Ελλάδας - Τουρκίας. Η σύμβαση αυτή, για την επιστροφή των πληθυσμών των περιοχών αυτών πίσω στις εστίες τους, δεν έκανε τίποτε άλλο από το να νομιμοποιήσει μια κατάσταση διωγμών που είχε δημιουργηθεί μεταξύ των δυο αυτών χωρών.\nΤο γεγονός της κατοχύρωσης της ελληνικότητας και της δημιουργίας ενός ομοιογενούς κράτους, αποτέλεσε ένα εξαιρετικά σημαντικό, από εθνική άποψη, επίτευγμα, ένα ουσιαστικό και πρώτο αντιστάθμισμα στη δεινή δοκιμασία του ελληνικού λαού, το ελπιδοφόρο μήνυμα της άνοιξης ύστερα από ένα στυγνό και παγερό χειμώνα.\nΘεσσαλονίκη 1912 1926\nΈλληνες 29% 80%\nΜουσουλμάνοι 23% --\nΣλαβόφωνοι 3% --\nΛοιποί 45% 20%\nΈνα μέρος στο οποίο εγκαταστάθηκαν πρόσφυγες, όπως αναφέραμε, ήταν η Τούμπα. Εκεί ιδρύθηκε μια από τις πιο γνωστές ομάδες, ο ΠΑΟΚ. O ΠΑΟΚ ιδρύθηκε τον Απρίλιο του 1926 από εξέχοντες Κωνσταντινοπολίτες που έφθασαν ως πρόσφυγες στη Θεσσαλονίκη μετά την ανταλλαγή των πληθυσμών ανάμεσα στην Ελλάδα και την Τουρκία με την συνθήκη της Λωζάννης το 1923.\nΗ αρχική ιδέα ήταν να βαφτίσουν το νέο αθλητικό σύλλογο ΑΕΚ Θεσσαλονίκης. Η ιδέα αυτή δεν προχώρησε, καθόσον ήδη στην Αθήνα είχε δοθεί το όνομα αυτό στον άλλο μεγάλο ιστορικό σύλλογο της προσφυγιάς. Έτσι, αποφάσισαν να δώσουν στο σύλλογο το όνομα ΠΑΟΚ. Το σύμβολο αυτής της καινούργιας ομάδας ήταν ο δικέφαλος του Βυζαντίου, που τον κουβαλούσαν μαζί τους οι πρόσφυγες από την παλιά τους πατρίδα. Τα χρώματα που αποφασίστηκαν να διακοσμούν το σύμβολο τους ήταν το πένθιμο μαύρο, το οποίο συμβόλιζε την τραγική ιστορία τους και παράλληλα το αισιόδοξο λευκό, το οποίο συμβόλιζε το άνοιγμα ενός παραθύρου για ένα καλύτερο μέλλον.\nΣτην πόλη μας, τη Θεσσαλονίκη, έχουν κατά καιρούς έρθει εκατομμύρια πρόσφυγες. Πολλοί την αποκαλούν φτωχομάνα και προσφυγομάνα, γιατί ακόμη και σήμερα δέχεται χιλιάδες οικονομικούς πρόσφυγες. Είναι σημαντικό για εμάς τους Έλληνες να καταλάβουμε ότι όπως οι πρόσφυγες της Μικρασιατικής καταστροφής αποτέλεσαν έναν πυρήνα για πρόοδο και ανάπτυξη, έτσι και αυτοί οι σημερινοί οικονομικοί πρόσφυγες είναι μια ενεργητική δυναμική για την οικονομική εξέλιξη του τόπου μας.\nαπό ras.d.s » Δευτ 19 Μάιος 2008, 01:25\nτο τραγουδι ειναι γραμενο στο ποντιακο ποστ Yianko\nαπό Yiankos » Δευτ 19 Μάιος 2008, 01:54\nΓια τα λάθη εννοείς;\nαπό aspromauri » Δευτ 19 Μάιος 2008, 13:06\nΔόξα και τιμή στους προγόνους μας που αδικοχαθήκαν λόγω "συνωστισμού"!\nαπό teacher » Δευτ 19 Μάιος 2008, 13:52\nΉρθαν σαν τα τρομαγμένα πουλιά οι παππούδες μας και κούρνιασαν στην Ελλάδα. Μετά από κάποιες δεκαετίες όμως πήραν την κατάσταση στα χέρια τους . Απέδειξαν ότι ήταν έτη φωτός μπροστά από τους ντόπιους ........


H Porsche αποκαλύπτει την 911 Cabriolet - THETIMES.GR\nH Porsche αποκαλύπτει την 911 Cabriolet\nΔύο μήνες πριν η γερμανική φίρμα παρουσίασε τη νέα γενιά της 911. Σήμερα, η Posrche μας δείχνει και την Cabriolet εκδοχή του μοντέλου.\nΣε επίπεδο εμφάνισης η κορυφαία Γερμανίδα διατηρεί τα χαρακτηριστικά που γνωρίσαμε στην κουπέ έκδοση της 911, τόσο στο εμπρός, όσο και στο πίσω μέρος. Έτσι, η μοναδική διαφορά εντοπίζεται στην τοποθέτηση της υφασμάτινης οροφής, η οποία μπορεί να ανοίξει ή να κλείσει σε 12 δευτερόλεπτα και σε ταχύτητες άνω των 50 km/h. Για να εξασφαλίσει τη μέγιστη άνεση των επιβατών, η Porsche έχει ενισχύσει τη μαλακή οροφή με ενσωματωμένα «τόξα» μαγνησίου ώστε να μην επηρεάζεται στις υψηλές ταχύτητες, ενώ όταν αυτή είναι κατεβασμένη, ο ανεμοθραύστης που είναι πίσω εξαλείφει τους στροβιλισμούς.\nΚατά το λανσάρισμα του μοντέλου, η 911 Cabriolet είναι διαθέσιμη στις εκδόσεις Carrera S & Carrera 4S. Και στις δύο περιπτώσεις για την κίνηση φροντίζει ένας 3λιτρος Twin-Turbo βενζινοκινητήρας με 450 άλογα & 530 Nm ροπής. Το εν λόγω μοτέρ εξασφαλίζει μια τελική της τάξης των 306 Km/h & επιτάχυνση 0-100 σε 3,7 sec (304 Km/h & 3,6 0-100 για την τετρακίνητη έκδοση). Η Porsche αναφέρει πως η 911 Cabriolet μπορεί να εξοπλιστεί και με σύστημα ενεργών αναρτήσεων για πρώτη φορά (πιο σκληρές αντιστρεπτικές και μικρότερη απόσταση από το έδαφος), κάτι που συνεπάγεται καλύτερα οδηγικά χαρακτηριστικά.\nTo λανσάρισμα του μοντέλου θα ξεκινήσει στην Ευρώπη την Άνοιξη, με τις τιμές του να τοποθετούνται πάνω από τα 100.000 ευρώ.\nΗ προειδοποίηση του Τσαβούσογλου για τη βόρεια Συρία\ntimes1 March 24, 2019 March 24, 2019\ntimes1 March 23, 2019 March 23, 2019\ntimes1 March 22, 2019 March 23, 2019\nΠήρε το πράσινο φως η 2η γενιά του Toyota GT86.\ntimes1 March 22, 2019 March 22, 2019


Αντίσταση στις γειτονιές!: Για τους εργάτες στη ΣΚΟΤ, που συνεχίζουν - Συγκέντρωση σήμερα στην Ελευσίνα\nΓια τους εργάτες στη ΣΚΟΤ, που συνεχίζουν - Συγκέντρωση σήμερα στην Ελευσίνα\nΚαιρό τώρα, έξω από το εργοστάσιο της ΣΚΟΤ στη Μάνδρα της Αττικής, οι εργάτες και οι εργάτριες δίνουν τη δική τους μάχη ενάντια στην ασυδοσία του εργοδότη. Παλεύουν απέναντι στη μονομερή απόφαση της εργοδοσίας για εργασία εκ περιτροπής, με τρία μεροκάματα τον μήνα. Αφού λοιπόν ο εργοστασιάρχης έβαλε μέχρι και εργολαβικούς εργαζόμενους να δουλεύουν για να στοκάρει απόθεμα, τώρα πετάει επί της ουσίας τους εργαζόμενους «σαν στημένες λεμονόκουπες» και τους δίνει τα «ψίχουλα», τα τρία μεροκάματα. Είναι προς τιμή των εργατών το γεγονός ότι αρνήθηκαν την πρόταση της εργοδοσίας, έπειτα από τις κινητοποιήσεις τους, για 7 μεροκάματα τον μήνα και συνεχίζουν μέχρι να δικαιωθούν.\nΗ Ταξική Πορεία, από την πρώτη στιγμή, βρέθηκε στις πύλες του εργοστασίου και στο πλευρό των εργαζομένων. Θεώρησε και θεωρεί ακόμα ότι το αίτημα για μόνιμη και σταθερή δουλειά όχι μόνο είναι ένα δίκαιο αίτημα αλλά και μια μάχιμη διεκδίκηση, η οποία μπορεί σήμερα μέσα από τον αγώνα των εργατών της ΣΚΟΤ να δικαιωθεί.\nΑπό τη μία, λοιπόν, εργοστασιάρχης χρησιμοποιεί όλο το νομικό οπλοστάσιο που του προσφέρει το κράτος και οι νόμοι του. Από την άλλη, οι εργάτες προσπαθούν να αντισταθούν και να κατοχυρώσουν το δικαίωμά τους στη δουλειά. Στην πάλη που διεξάγουν αυτόν τον καιρό οι εργαζόμενοι, πρέπει να βρουν τους φυσικούς τους συμμάχους, οι οποίοι μπορούν να δείξουν την αλληλεγγύη τους και να δώσουν ώθηση στον αγώνα τους. Τέτοιοι σύμμαχοι δεν είναι άλλοι από τους υπόλοιπους εργαζόμενους και εργάτες της ευρύτερης περιοχής αλλά και ο απλός λαός. Σε αυτούς και στις δυνάμεις των ίδιων των εργαζομένων πρέπει να ανοιχτεί ο αγώνας, γιατί είναι οι μόνοι που μπορούν να στηρίξουν την νικηφόρα έκβασή του. Αντίθετα, οι εργατοπατέρες των ΠΑΣΚΕ- ΔΑΚΕ, του Εργατικού Κέντρου και της ομοσπονδίας, χρόνια τώρα, παίζουν τον βρόμικο ρόλο του συστήματος και των εργοδοτών ξεπουλώντας κάθε αγώνα που ανοίγει. Κανένας αγώνας που στηρίχθηκε από αυτές τις δυνάμεις δεν κέρδισε τίποτα, αντίθετα έχασε τον σκοπό του, οι εργαζόμενοι αποπροσανατολίστηκαν και δεν μπόρεσαν να κερδίσουν τίποτε. Οι δυνάμεις αυτές που στήριξαν όλες τις κυβερνήσεις που πέρασαν, αν επικρατήσουν, δίνουν εισιτήριο για την ανεργία στους εργαζόμενους όχι μόνο της ΣΚΟΤ αλλά και συνολικά.\nΗ Ταξική Πορεία θα συνεχίσει να στηρίζει τον αγώνα αυτό, ο οποίος πρέπει να χρησιμοποιήσει κάθε μέσο πίεσης, όπως αυτό της απεργίας, απέναντι στον εργοδότη και θα βάλει όλες της τις δυνάμεις για να πλατύνει και να διευρυνθεί. Η πρωτοβουλία για ην συγκέντρωση στην πλατεία της Ελευσίνας την Τρίτη 11/3, στις 18:00 είναι μια καλή αρχή που πρέπει να συνεχιστεί και να μη μείνει στη μέση.\nστις 5:53 π.μ. από Αντίσταση στις γειτονιές θέματα: εργαζομενοι, ΣΚΟΤ, ταξικη πορεια, F


Απολογισμός 2011-12 της ομάδας "Γέφυρες χτίζουμε, φράγματα γκρεμίζουμε"\nΑρχική σελίδα Δραστηριότητες Περιβαλλοντικές Απολογισμός 2011-12 της ομάδας "Γέφυρες χτίζουμε, φράγματα γκρεμίζουμε"\nΑπολογισμός της ομάδας για το 2011-2012\nΦέτος στο σχολείο μας δημιουργήθηκε μια ομάδα με υπεύθυνες τις κ. Λίζα Καρακασίδου και Γαρυφυλιά Κοτσίκου που ασχολήθηκε με τα πετρογέφυρα.\nΟι στόχοι του περιβαλλοντικού αυτού προγράμματος ήταν:\nΝα δούμε ποιες ανάγκες του ανθρώπου τον οδήγησαν να κατασκευάσει γέφυρες.\nΝα μάθουμε τις τεχνικές και τα υλικά που χρησιμοποιούσαν και να τα συγκρίνουμε με τα σύγχρονα.\nΝα μελετήσουμε διάφορα πετρογέφυρα της Ελλάδας.\nΝα δούμε σε τι κατάσταση είναι και αν συντηρούνται.\nΝα ψάξουμε τις ιστορίες, τους μύθους, τα τραγούδια, τις παραδόσεις πουσυνδέονται με τα πετρογέφυρα.\nΝα μελετήσουμε ένα πετρογέφυρο από κοντά\nΑλλά και να επικοινωνήσουμε, να συνεργαστούμε, να ζωγραφίσουμε μαζί, να δείξουμε τι μπορούμε να κάνουμε όλοι μαζί.\n«Διαβάζω, μελετώ, παρατηρώ, συγκρίνω, συμπεραίνω»\nΞεκινήσαμε με βιβλιογραφική και διαδικτυακή έρευνα. Μελετήσαμε την εξέλιξη των γεφυριών από την αρχαιότητα μέχρι σήμερα, κάνοντας μια ιστορική διαδρομή. Μάθαμε για τους τρόπους κατασκευής και τα διάφορα είδη γεφυριών. Συζητήσαμε για τη σημασία τους στην επικοινωνία, το εμπόριο, τον πολιτισμό. Εξετάσαμε τα χαρακτηριστικά τους σε διαφορετικές περιοχές, για παράδειγμα γεφύρια Ηπείρου, Μακεδονίας, Θράκης, Πελοποννήσου.\n«Το πετρογέφυρό μου»\nΚάθε μαθητής διάλεξε μία περιοχή της Ελλάδας. Κατέγραψε τα πετρογέφυρα και στη συνέχεια διάλεξε ένα - δυο και τα μελέτησε. Βρήκε φωτογραφίες, ανακάλυψε ποιοι τα έκτισαν, για ποιους και πότε, συγκέντρωσε τους μύθους, τους θρύλους, τα τραγούδια τους. Όταν τα παιδιά ολοκλήρωσαν την έρευνά τους, την παρουσίασαν στην ομάδα με κείμενο και παρουσίαση power point.\n«Ξέρω τα χέρια που το χτίσαν»\nΨάξαμε και ερευνήσαμε για μια σειρά από ερωτήματα. Ποιοι ήταν αυτοί οι θαυμαστοί χτίστες; Ποια ήταν τα πιο διάσημα μαστοροχώρια της εποχής; Ποια εποχή χτίστηκαν τα περισσότερα γεφύρια; Πώς ζούσαν; Ποιες, δηλαδή, ήταν οι συνθήκες εργασίας, η αμοιβή τους, πόσο ήταν καταξιωμένοι στην κοινωνία; Ποιες ήταν οι ειδικότητές τους; Ποια ήταν η γλώσσα τους. Γνωρίζετε ότι μιλούσαν κουδαρίτικα, μια μυστική γλώσσα;\n«Τα χείλη που το τραγουδήσαν»\nΑναρωτηθήκαμε: Πώς ένιωθαν οι άνθρωποι για τα στοιχεία της φύσης και για τα έργα τα δικά τους; Πώς τα τραγουδούσαν; Πώς τα χόρευαν; Πώς τα εξυμνούσαν; Πώς τα κάναν παραμύθια; Διαβάσαμε μύθους, θρύλους, παραδόσεις, παραμύθια, κοινά σε βορρά και νότο, σ? ανατολή και δύση? Γυναίκες που θυσιάζονταν για να στεριώσει το γιοφύρι ? κατάρες και ευχές ? θρήνοι και γέλια νεράιδων ? Της Άρτας το γεφύρι, αλλά και το ποντιακό Της Τρίχας το γεφύρι?\nΜετά από τόση εμπειρία ? γίναμε κι εμείς μαστορόπουλα. Χτίσαμε κι εμείς το γεφύρι μας! Κατασκευάσαμε, δηλαδή, μία προσομοίωση πέτρινου γεφυριού και μάλιστα ? χωρίς να θυσιάσουμε τη γυναίκα του πρωτομάστορα!\n«Τα γεφύρια χορταριάζουν\nάμοιρη ψυχή μην ξεγελαστείς»\nΚαι σήμερα; Κουβεντιάσαμε πώς είναι σήμερα αυτά τα αριστουργήματα. Χρησιμοποιούνται; Πώς; Συντηρούνται; Καταργήθηκαν Γκρεμίστηκαν;\nΣυζητήσαμε για την αξία και τη σημασία που έχουν τα πετρογέφυρα σήμερα σαν πολιτιστική κληρονομιά, σαν ζωντανή ιστορία, σαν λαογραφία.